text:
- TIOTAL
- Àm an fhoghair ann an Gleann Breadail, An t-Eilean Sgitheanach
- EXTERNAL ID
- HCD_CARD_020
- ÀITE
- Gleann Bhreatail
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Bracadal
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12843
- KEYWORDS
- foghar
croitearachd
tuathanachas
ag obair
luchd-obrach
Cairt-phuist de dhithis fhireannach agus boireannach a' toirt a-steach toradh an fhoghair ann an Gleann Breadail. Chithear Coire na Banachdaich, aon de ghrunnan choireachan ann an sreath bheanntan a' Chuilthinn sa chùl-raon.
Tha grunnan chocan feòir rim faicinn ri aghaidh na h-ìomhaigh. Anns an leabhar aice, 'Highland Folk Ways', tha an neach-eachdraidh agus an neach-beul-aithris, Iseabail F Ghrannd a' toirt iomradh air dòighean buain traidiseanta air a' Ghàidhealtachd. "On the smallest holdings the hay, after cutting, is allowed to dry in swathes and...is lightly heaped by means of the fork and the hands into small 'coils' (little hay cocks)...Finally, the small coils are piled with the fork into larger ones and securely roped. On the west coast and on the Islands these final coils are made very high and narrow and built around a tripod of timber on a foundation of stones."
'S e sreath de bheanntan anns an Eilean Sgitheanach a th' anns a' Chuiltheann, air a dhèanamh an àirde de dhruim creagach, eagach a' Chuilthinn Dhuibh agus na Cnuic Dhearga as ìsle (ris an canar an Cuiltheann Dearg uaireannan). Tha 12 Munro (beinn còrr is 910 meatair a dh'àirde ann an Alba) sa Chuiltheann Dubh, agus tha an t-sreath a' tabhann cuid den t-sreap as fheàrr, agus as dùbhlanaiche, san RA.
Chun an 19mh linn, ge-tà, bhathas den bheachd nach gabhadh an Cuitheann a shreap. Chaidh a' chiad dhìreadh de stùc sa Chuiltheann a chlàradh ann an 1836, nuair a bha an neach-saidheans Seumas Forbes agus coilltear ionadail, Donnchadh Mac an t-Saoir, soirbheachail ann a bhith a' sreap Sgùrr nan Gillean air an druim chun an ear-dheas. Ann an 1845, thill an dithis aca gus Bruach na Frìthe a shreap, agus shreap iad Sgùrr nan Gillean airson an dàrna turais air an druim an iar a bha na bu doirbhe.
Tha an t-sreath bheanntan cuideachd air a bhith anns na naidheachdan o chionn ghoirid, nuair a chuir Iain MacLeòid Chlann 'IcLeòid an Cuiltheann Dubh air a' mhargaid airson £10 millean ann an 2000 gus càradh air a chathair cinnidh, Caisteal Dùn Bheagain, a mhaoineachadh. Ann an 2003, an dèidh iolach mòr poblach, dh'aontaich MacLeòid na beanntan a thoirt mar thiodhlac dhan dùthaich air chùmhnant gun ùraicheadh urras carthannais an caisteal
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


c: text/html

text:
Luath, cho furasta agus a sharp.
As fheàrr Bootable USB freagairt gheibh thu
Is dòcha a ' tighinn san latha a optical draibhean tha iad cho doirbh a lorg mar 5.25 floppy draibhean a tha an-diugh. Ùr USB linn a tha a ' tighinn!
WinToFlash a tha dualtach a bhith a ' dèanamh diofar mòr air an dòigh a bheil thu ag obair. Bidh e a 'dèanamh cùisean na b' fhasa dhut.
Gu luath agus a th 'anns a stàlaich am prògram thu feumalachdan agus chan eil ùine aig a h-uile gheibh sibh fhèin a' sgrìobhadh aistean air Windows agus a 'cleachdadh d' bootable USB. An WinToFlash a ' dèanamh an obair hassle free dhut.
Cuideachd, WinToFlash Lite a tha saor an-asgaidh. Chan eil feum air a phàigheadh aig a h-uile airson dachaigh agus uabhasach òg a chleachdadh!
Stàlaich na h-Uinneagan o bootable USB air inneal sam bith!
WinToFlash faodaidh a chruthachadh bootable USB bith an latha an-diugh Windows Desktop agus am Frithealaiche an teaghlach Suidheachadh. Sam bith editions ghabhas a chleachdadh - bhon Dachaigh gu Ultimate, 32 no 64 bit.
Ruith làn anns a bheil feum air na h-Uinneagan o bootable USB
WinToFlash a tha e gu math cumhachdach h-Uinneagan A 'Dol Dealbhadair a' leigeil leat goireasan a stàladh agus a ' ruith gu h-iomlan anns a bheil feum air a h-obrachaidh air an t-siostam air an taobh a-muigh bootable USB flash no bootable chlàr-chruaidh. WinToFlash faodaidh cruthaich Uinneagan A Dhol bootable draibh USB sam bith Windows version/edition, fiù ' s ann bho gu h-oifigeil cha chuirear taic ris.
Multiboot bootable draibh USB
Dè mu 5 eadar-dhealaichte air na h-Uinneagan a dhèanamh, a ' fuireach linux, far loidhne antivirus agus ath-Live CD air aon bootable USB drive? Chan eil duilgheadas aig a h-uile! A-nis ' s urrainn dhut a chruthachadh Multiboot bootable USB with UNLIMITED number of bootable nithean air an draibh USB. WinToFlash Multiboot a ' cur taic ri Uinneagan sam bith bho Windows Vista gu Windows 10.
UEFI boot
Ma tha thu fhèin ùra COIMPIUTAIR le an latha an-diugh UEFI an àite BIOS, WinToFlash seo a chruthachadh Bootable USB leis a h-uile faidhle feumaidh tu boot le UEFI.
Eadar-dhealaichte bootloaders
Dearbh, chan eil barrachd black consoil h-uinneagan agus awkward bathar-bog ma tha thu a ' feum neo-àbhaisteach bootloader a stàladh. WinToFlash s a stàladh gu fèin-obrachail, dìreach tagh GRUB4DOS air boot saile page, ma inbhe fails gu iomlan le your PC.
ISO, ZIP, RAR, CAB, Pasgan, CD no DVD
WinToFlash a ' leughadh a h-uile soitheach seo faidhlichean: dealbhan agus tasglann. No need to mount a ' dràibheadh no unpack iad a làimh. Ma tha thu a 'experimenting with Windows Suidheachadh agus dèan thu airson am pasgan a ISO/ZIP a h-uile turas a tha thu deuchainn - suidhich an stòr fhaidhlichean agad a' phasgan agus briog air a ' tòiseachadh.
MS-DOS air bootable USB
Chan motherboards a 'cur feum t-seann stoidhle DOS bath prògraman, WinToFlash seo a chruthachadh airson tu bootable USB ri a' bh-UAS-DOS ann an-dràsta. Lethbhreac dheth agad bath am prògram agad bootable USB, bùtaich a-rithist agus flash BIOS agad.
No a bheil thu dìreach airson a bhith a ' cluich cuid mhath DOS geama air an fhìor bathar-cruaidh?
FAT16, FAT32, NTFS, exFAT le CHS is LBA a ' dèiligeadh ri
Cleachd FAT16 CHS ann am modh adhartach, ma agad motherboard fails to boot suas draibh USB le FAT32 Windows PE Suidheachadh. Feumaidh tu roghainn airson na b ' fheàrr compatibility agus troubleshooting. Fine tine a h-uile GEIR na roghainnean a tha aig agad an t-seirbheis cuideachd! Suidhich meud sam bith de partition a dhìth ort.
Chan motherboards e cha boot gus an cleachd thu CHS bhith a ' dèiligeadh ris airson partitions agus an t-siostam faidhle. Mar sin, chan eil, trioblaid, WinToFlash faodaidh seo a dhèanamh!
Comas cuingeachaidhean
Tha e gu math doirbh an-diugh a cheannach draibh USB nas lugha na 4Gb ann an stòr. Ach ma dh'fheumas sibh 512 Mb draibh USB a boot seann DOS? WinToFlash bidh cuingeachadh agad bootable USB gu meud sam bith a dhìth ort.
Cuir an roghainn seo ann am modh Adhartach, suidhich luach is brùth air a Ruith!
Pròifilean a shàbhaladh is a luchdadh
Save your bootable USB roghainnean gus am faidhle seo agus luchdaich iad suas aig àm sam bith a dhìth ort.
Mhionaideach loga an fhaidhle
Duilgheadasan? Cha ghabh a ' tuigsinn an error? Look an logadh a-file - fhreagairt a tha ann.
Liosta iomlan de WinToFlash feartan
Tadhail air an uicidh seo duilleag agus leugh tuilleadh mu WinToFlash feartan

robotstxt: allowed

filter: keep


text:
- TIOTAL
- Trèana clas 'Castle' deiseil gus Inbhir Ùige fhàgail
- EXTERNAL ID
- PC_HRS_STATIONS_001_1428
- ÀITE
- Inbhir Ùige
- SIORRACHD/PARRAIST
- GALLAIBH: Inbhir Ùige
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28037
- KEYWORDS
- stèiseanan rèile
locomotaibhean
Tha an dealbh camara seo a' sealltainn locomotaive clas 'Castle' neo-aithnichte le Rèile na Gàidhealtachd air trèana a' dèanamh deiseil gus Inbhir Ùige fhàgail.
Chaidh a' chiad bhaidse de locomotaibhean luath luchd-siubhail clas 'Castle' aig Rèile na Gàidhealtachd a thoirt a-steach ann an 1900 le Pàdraig Druiminn. Chaidh a' chiad sia (àireamhan 140 gu 145) a thogail le Dubs à Glaschu agus chaidh an lìbhrigeadh san Ògmhios a' bhliadhna sin. Chaidh ceithir eile (àireamhan 146 gu 149), a chaidh a thogail le Dubs cuideachd, fhaighinn san Iuchar 1902 agus chaidh a dhà eile (àireamhan 35 agus 36) a thogail le Companaidh Locomotaibhean Bhreatainn a Tuath ann an 1910 agus 1911 fa leth. Gluais iad uile gu sealbh LMS agus bha iad uile air an toirt a-mach à seirbheis ron stàit-shealbhachadh ann an 1948.
Chaidh stèisean Inbhir Ùige fhosgladh air 28 An t-Iuchar 1874 mar cheann-uidhe Rèile Chataibh agus Ghallaibh a bha air obrachadh le, agus an dèidh sin air a ghabhail a-steach, le Rèile na Gàidhealtachd. Tha e fhathast a' faighinn seirbheis bho sheirbheisean riaghailteach.


text:
le Marcas Ó Siadhail
A’ siubhal tro Xinjiang, Sgìre Fhèin-riaghlaidh Ùigiurach, ann an Sìona
3000km bhon chosta a b’ fhaisge, tha sinn a’ siubhal tro Sgìre Fhèin-riaghlaidh Xinjiang air taobh an iar Shìona. Iomallach a thaobh a suidheachaidh agus air an leth-oir gu poilitigeach, tha ceangal mi-shocair air a bhith aig an sgìre ri àrd-chumhachd Shìona, am màthar-tìr. Tha frionas cinnidh air a bhith ann bho na seasgadan air sgàth chùisean eadar-dhealaichte, an aon cheist nam measg a th’ air a bhith mu choinneamh muinntir na h-Alba ー neo-eisimeileachd.
Air an trèan a’ dol gu Turpan ann an Xinjiang à Gansu Shìona, bha e soilleir gun robh sinn a’ siubhal gu sgìre eadar-dhealaichte. Bha sruth gnàth-chainnt muinntir an àite ri chluinntinn air an trèan ann, cho eucoltach ri èiridh ʼs tuiteam na Mandairinise ʼs a tha a’ Ghàidhlig fhèin. ʼS e seo an sgìre aig muinntir nan Ùigiurach. Is e sluagh Tuirceach a th’ annta a tha a’ bruidhinn cànan Tuirceach. Chan eil a’ mhòr-chuid fileanta ann am Mandairinis, rud a tha ag adhbharachadh cion-chothroman eacanomaigeach dhaibh ann an Sìona. Chan eil iad a’ cleachdadh siostam sgrìobhaidh Shìona nas motha, is e tionndadh de chlò Arabach a th’ aca. Chan e cànan a-mhàin a tha gan sgaradh bhon chuid eile de Shìona ge-tà ach creideamh cuideachd. Is e Muslamaich a th’ anns a’ mhòr-chuid.
Gu h-eachdraidheil bhathar a’ toirt ‘Tuircmeanastan an Ear’ air a’ cheàrn seo. Cha d’ fhuair na Sìonaich smachd iomlan air an ranntair gus rìoghrachas nan Qing (Qing Dynasty) anns an 18mh linn ged a bha iad a’ feuchainn ri a cheannsachadh bho linn nan Han san dàrna linn RC. Às dèidh tuiteam rìoghrachas nan Qing aig toiseach an fhicheadamh linn, bha greis ann far an robh neo-eisimeileachd aig an sgìre. Bha Xinjiang fo bhuaidh nan Ruiseanach an uair sin mus do ghabh Sìona Cho-mhaoineach thairis oirre a-rithist ann an 1949.
Cho luath agus a ràinig sinn an sgìre, chaidh ar toirt leis a’ phoileas dhan stèisean gus clàrachadh. Eucoltach ris a’ chuid eile de Shìona, chan urrainn dhut smugaid a thilgeil gun bhualadh air poileas air choireigin. Chaidh ar ceasnachadh mus b’ urrainn dhuinn a dhol dhan àite-fuirich againn. Eadar an stèisean agus an t-àite-fuirich, mun cuairt air còig mìltean, bha againn ri dhol tro dhà bhacadh rathaid agus na ceadan-siubhail againn a thoirt dhan phoileas a-rithist. Chan urrainn dhut falbh bhon taigh gu bùth, biadhlann no fiù ʼs togalach sam bith gun a dhol tron inneal lorgaire-meatailte agus na bagaichean agad a chur tron inneal x-gatha. ʼS e ‘Stàit Phoileis’ a th’ innte, àite far nach urrainn dha na daoine ionadail dad a dhèanamh gun bhacadh rathaid agus inneal x-gatha.
Carson a tha feum air an ìre seo de thèarainteachd?
Tha an tèarainteachd ann airson an sluagh Ùigiurach a chumail fo smachd agus gus cinnteachadh gu bheil na Han Sìonach sàbhailte. Tha buaireas cinnidh air a bhith ann san ranntair fad bhliadhnaichean ach thàinig cùisean gu ceann o chionn goirid. Bha aimhreitean mòra ann an Urumqi, am baile as motha, ann an 2009, a dh’fhàg faisg air 200 duine marbh agus faisg air 2000 air an goirteachadh. A-rèir riaghaltas Shìona, b’ iad Muinntir Han a’ mhòr-chuid dhe na daoine a chaidh a mharbhadh agus a ghoirteachadh. A bharrachd air na tuasaidean, chaidh Iman a’ mhoisg as motha ann an Xinjiang a mhurt ann an 2014. Bha e taiceil dha cùis nan Sìonach agus shàth triùir Ùigiurach sgianan ann, ʼs e a’ coiseachd dhachaigh bho ùrnaigh na maidne.
Rud eile mu bheil na h-Ùigiuraich mì-thoilichte,ʼs e an àireamh de Han san dùthaich. A-rèir àireamh shluaigh 1953 bha 75% dhen sgìre nan Ùigiuraich agus cha robh ach 6% dhen sgìre nan Han. Ach ann an 2000 bha seo air tionndadh gu 45.21% nan Ùigiuraich agus 40.57% de Han. Tha na h-Ùigiuraich mì-thoilichte gu bheil an riaghaltas a’ tabhann taic-airgid do Han Sìonach gus gluasad dhan sgìre, rud a thòisich le riaghrachas nan Han (ʼs ann bhon riaghrachas seo a fhuair an cinneadh an ainm) anns an dàrna linn RC. Chan e na h-Ùigiuraich agus Han Sìonach a-mhàin a tha ri fhaighinn san ranntair ach Casachaich, Hui (dream eile de mhuslamaich a tha a’ faighinn taic bhon riaghaltas) agus dream eile cuideachd. ʼS iad na Han a tha a’ dèanamh suas mòr-chuid de mhuinntir Shìona. Is iadsan an cinneadh as motha ann an Sìona agus san t-saoghal air fad, faisg air 1.3 billean duine no 18% dhen t-saoghal. Dhaibhsan dheth, tha na Han a’ faireachdainn gu bheil iad dìreach ag imrich gu roinn eile de Shìona mar a tha an riaghaltas ag iarraidh, ged nach eil na h-Ùigiuraich buileach ag aontachadh.
Chì thu poileas a’ cur stad air daoine air an t-sràid agus gan cnuasachadh. Ach a bharrachd air na h-èisean a tha iad a’ cur air beatha nan Ùigiurach, ʼs e an rud as trom-chùisiche buileach gu bheil an riaghaltas a’ trusadh fiosrachadh mu gach Ùigiurach eadar aois 11 agus 65 sa mhòr-roinn air fad. Tha iad a’ tional DNA, dath clach na sùla agus seòrsa fala. Tha an riaghaltas a’ toirt air gach Ùigiurach sgrùdadh slàinte fhaighinn agus a’ cumail an cuid fiosrachaidh ann an stòr-dàta. Tha e coltach nach robh fios aig muinntir nan Ùigiurach fhèin air na bha a’ tachairt ri an cuid fiosrachaidh. Thuirt Sophie Richardson, ceannard Human Rights Watch do Shìona, “The mandatory databanking of a whole population’s biodata, including DNA, is a gross violation of international human rights norms.”
Cuideachd, ged a tha cànan nan Ùigiurach gu math làidir an-dràsta, chuir riaghaltas Shìona casg air tron t-siostam foghlaim. Tha aig na sgoiltean Ùigiurach ris na clasaichean a dhèanamh tro Mhandairinis a-mhàin bho 2018 air adhart. Thathar ag ràdh gum bi seo math dha na daoine oir thèid aca air cothroman eacanomaigeach nas fheàrr fhaighinn ma bhios iad fileanta ann am Mandairinis. Tha èis eile ga cur air na h-Ùigiuraich: chan urrainn dhaibh ainmean Muslamach a thaghadh airson an cuid cloinne ged as e Muslamaich a th’ annta.
Leis an leithid seo de shàrachadh, tha e ciallach faighneachd carson a tha Sìona cho dian ´s gun tèid Xinjiang, (a bhiodh anns an 17mh dùthaich as motha air an t-saoghal le crìochan ri 9 dùthchannan nam biodh i neo-eisimeileach), amaladh suas bho seo gu bràth ris a’ mhàthar-thìr. A-rèir aithisgean an riaghaltais, fhuair iad ola ann am Fàsach Taklamakan ann am meadhan Xinjiang. Pailteas ola. A rèir coltais, barrachd air trì uiread an ola a tha aig na Stàitean Aonaichte gu lèir.
Coltach ris a’ chuid as motha de naidheachdan mar seo, aig deireadh gnothaich chan eil ann ach ceist airgid. An-dràsta tha mòr-roinn Xinjiang coltach ri prìosan mòr fo theas na grèine do mhuinntir an àite. Ma tha na h-Ùigiuraich airson am meas ionadail a thathar ag àrach san sgìre – caob meal-bhuc uisge – a ghabhail, feumaidh iad a ghearradh le sgian a tha co-cheangailte ri slabhraidh. Chan urrainn dhaibh sgian a chleachdadh ann an àite poblach gun i bhith co-cheangailte ri slabhraidh. Sgian air slabhraidh. Ìomhaigheachd a fhreagras staid nan Ùigiurach agus iad mar phàirt dhen mhàthar-thìr.


text:
Naidheachdan 11:00m
18 An Cèitean 2012 Ùraichte aig Ùraichte aig
Eaconamaidh na Spàinne
Thuit luach margaidhean ionmhais na h-Eòrpa agus Àisia gu mòr an-diugh an dèidh ìsleachaidh air ìre chreidis 16 de bhancaichean na Spàinne. Tha luach earrainnean ann an Lunnainn, Paris agus Frankfurt sìos agus a' bhuidheann Moody's a tha a' tomhas creidis ag ràdh gu bheil dragh mòr orra mun chrìonadh agus cion-cosnaidh san Spàinn.
An G8
Bidh an Ceann-suidhe Obama os cionn coinneimh dùthchannan an G8 aig Camp David faisg air Washington air an deireadh sheachdain, far am bi iad a' deasbad trioblaidean eaconamach na Cruinne. Ron a sin coinnichidh Dàibhidh Camshron ri Ceann-suidhe ùr na Frainge, Francois Hollande, ann an Washington. Tha Sràid Downing air a dhol às àicheadh nach eil an dithis sin ro chàirdeil leis gun do chuir Mgr Camshron a thaic ri Nicolas Sarkozy anns an taghadh bho chionn ghoirid, agus gu bheil eadar-dhealachadh bheachd aca cuideachd air an dòigh as fheàrr air dèiligeadh ri staing an ionmhais.
Northern Rock
Thuirt Oifis Nàiseanta an Sgrùdaidh gu bheil a h-uile coltas ann gun caill Riaghaltas na Rìoghachd Aonaichte mu £2bn leis gun deach am banca Northern Rock a chur dhan roinn phrìobhaidich. Ach thuirt an oifis gur e an Northern Rock a reic ri Virgin Money an-uiridh an dòigh a b'fheàrr air luchd-pàighidh na cìse a dhìon bho thuilleadh call.
Uibhist a Tuath
Tha tàinig iarrtas bho ghin de bhailtean Uibhist a Tuath agus Bheàrnaraigh airson na h-oighreachdan air a bheil iad a cheannach. Chaidh iarraidh sa Mhàirt air comhairlichean na sgìre sgrìobhadh gu clàrc gach baile a dh'fhaicinn an robh taic ann airson sin. Ach tha a' mhòr-chuid air sgrìobhadh air ais ag ràdh gu bheil iad airson gnothaichean fhàgail mar a tha iad. Thuirt an Comh. Uisdean Robasdan gu bheil a h-uile coltas ann gur ann mar sin a dh'fhuiricheas cùisean airson ùine mhath fhathast.
Tubaisteanrathaid
Chaidh seirbheisean èiginn a ghairm gu dà thubaist-rathaid air a' Ghàidhealtachd an-diugh, aonan anns an Eilean Dubh agus gu tubaist eile ann an Loch Abair. B'fheudar do luchd-smàlaidh boireannach a shaoradh à càr faisg air Bun Lòchaidh air rathad B9161 faisg air ceann-rathaid an A9 an dèidh tubaiste eadar trì charbadan. Bha trì charbadan cuideachd san tubaist air an A82 mu thrì mìle deas air a' Ghearasdan. Fhuair na Poilis an sin gun deach boireannach a thoirt don ospadal.
UBC
Thuirt Comhairle nan Eilean Siar gu bheil iad an dùil gum bi fios aca aig toiseach na seachdain seo tighinn dè thachras dhan obair a bha a' chompanaidh UBC, a tha a-niste ann an rianachd, a' dèanamh dhaibh. Bha coinneamhan le ceannardan na Comhairle an t-seachdain seo leis an luchd-rianachd Zolfo Cooper. Bha UBC a' togail taigh-cùraim ùir na Hearadh dhan Chomhairle, agus tha an obair air a' phròiseact sin air stad. Bha iad cuideachd a' togail thaighean do Chom-pàirteachas Taigheadais Innse Gall ann an Steòrnabhagh.
Coimisean na Croitearachd
Tha dragh air Coimisean ùr na Croitearachd nach eil neach-gairm orra fhathast. Cha-mhòr nach eil dà mhìos bho chaidh an coimisean ùr a stèidheachadh. Aig an dàrna coinneimh den Bhòrd ann an Inbhir Nis thuirt fear-labhairt bhon Riaghaltas nach eil fios fhathast cuin a thèid cuideigin fhastadh, ach gum feum iad cumail ris na riaghailtean àbhaisteach mu a bhith a' cur cuideigin ann an dreuchd phoblaich.


text:
- TIOTAL
- Trèana Bathair faisg air Stèisean Dail na Spideil
- EXTERNAL ID
- PC_HRS_STATIONS_001_347
- ÀITE
- Dail na Spideil
- SGÌRE
- A' Ghàidhealtachd / Siorrachd Pheairt
- SIORRACHD/PARRAIST
- PEAIRT: Blàr Athall
- DEIT
- 1950
- LINN
- 1950an
- CRUTHADAIR
- A G Murdoch
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27063
- KEYWORDS
- Prìomh-loidhne
Rathad-iarainn na Gàidhealtachd
San deilbh seo, chithear trèana bathair a' dol gu deas bho Dhail na Spideil don t-Sruthan. Tha grunn diofar sheòrsaichean cargan ann agus bhiodh diofar sheòrsaichean bathair a' dol gu diofar àiteachan.
Tha stanier Black 5, àireamh 45547 a' tarraing na trèana. Chaidh na locothan seo a thoirt a-steach ann am meadhan nan 1930an agus bha iad air an cleachdadh gus an do ghabh dìosailean an dleastanasan thairis ann an 1960-61


text:
- TIOTAL
- LMS 17918 air trèana luchd faisg air Inbhir Nis
- EXTERNAL ID
- PC_HRS_TRAINS_001_181
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28217
- KEYWORDS
- locomotaibhean
trèanaichean
LMS 17918 air trèana luchd faisg air Inbhir Nis.
B' e ball de locomotaibhean 4-6-0 clas 'Big Goods' aig Rèile na Gàdhealtachd a chaidh a thogail le Sharp Stewart & Co ann an Glaschu ann an 1894 a bh' ann an 17918 (HR 105 roimhe). Chaidh a toirt a-mach à seirbheis sa Chèitean 1933.


text:
- TIOTAL
- Tursachan Chalanais
- EXTERNAL ID
- QZP40_2471_P111
- ÀITE
- Calanais
- SGÌRE
- Leòdhas
- SIORRACHD/PARRAIST
- ROS: Ùig
- LINN
- 2000RC
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31573
- KEYWORDS
- tursachan
leacan
clachan
cearcaill
cearcaill cloiche
carraighean
riasg
uaighean
Leòdhas
zoomable
Tha barrachd air fichead ionad de charraighean àrsaidheil a tha 3000-4000 bliadhna a dh 'aois timcheall air Calanais an ceann an iar thuath Leòdhais 'sna h-Eileanan Siar.
'S e an cearcall chloiche 'san dealbh seo am fear as ainmeile de na tursachan seo agus 's e Calanais I a chanas iad ris. Tha 50 clach anns a' chruinneachadh seo. Tha 13 aca nan cearcall timcheall air a' chloich as àirde (mu 16 throigh). Uaireigin an dèidh a' chiad togail chaidh uaighe cloiche a chur na mheadhan. Tha sreath de chlachan fa leth a' ruith dhan ear, dhan iar, 's dhan deas ach gu tuath tha dà shreath de chlachan a' cruthachadh slighe coise. Thathas den bheachd gun robh clach àraid an-siud 's an-seo a' comharrachadh amannan shònraichte ann an turas na gealaich timcheall air an adhar tron bhliadhna.
Cha robhas a' cleachdadh an làraich bho mu 800RC agus chaidh e a-mach à sealladh fo'n riasg. Cha tàinig e am follais gus an do ghlan iad an t-àite a-rithist ann an 1857.
Chaidh an dealbh seo a thoirt à 'The Proceedings of the Society of Antiquaries of Scotland' leabhar 3


text:
Rabhadh ionmhais bho ChnES
Dh'iarr Comhairle nan Eilean Siar air Riaghaltas na h-Alba barrachd airgid a chur a-steach dhan sgìre gus obraichean a chruthachadh is an eaconamaidh a bhrosnachadh.
Chuir an t-ùghdarras fàilte air aithisg bho Choimisean nan Cunntasan a thuirt gu bheil comhairlean na dùthcha san fharsaingeachd a' dèiligeadh gu math ris an t-suidheachadh ionmhais dhoirbh tha mun coinneimh.
Thuirt a' Chomhairle, ge-tà, gur dòcha gum bi aca ri gearraidhean ùra a thoirt air adhart an ath-bhliadhna mura faigh iad taic gu leòr bhon Riaghaltas nuair a thig fios air buidseatan air 14mh an Dùbhlachd.
"Tha mi a' smaoineachadh, thairis air na bliadhnaichean, gu bheil sinn, mar a thuirt an aithisg a tha seo, air a bhith a' dèiligeadh ann an dòigh èifeachdach agus ciallach ris na gearraidhean a th' air a bhith a' bualadh a h-uile bliadhna airson faisg air 15 bliadhna a-niste," thuirt Fear-Gairm na Comhairle, Tormod Dòmhnallach.
"Tha sinn ann an suidheachadh a-nis far a bheil e nas duilghe 's nas duilghe sàbhalaidhean a dhèanamh anns na seirbheisean a tha sinn a' lìbhrigeadh tro na h-Eileanan air fad.
"Tha tòrr de na h-ùghdarrasan eile gu math mòr, 's tha buidseatan gu math mòr aca cuideachd.
"Tha am buidseat againne air a dhol sìos thairis air a' 15 bliadhna a tha sin, bho £120m gach bliadhna, gu £90m.
"Nuair a stèidhicheas sinn am buidseat sa Ghearran, bidh sinn a' bruidhinn air buidseat airson na bliadhna, agus a' coimhead air adhart ris an ath-bhliadhna.
"Nì sinn conaltradh sa choimhearsnachd air sin, agus ma 's e 's gum bi na gearraidhean nas miosa na bha sinn a' smaoineachadh a bhiodh e, gun teagamh feumaidh sinn a dhol a-mach a-rithist agus bruidhinn ri coimhearsnachdan mu dheidhinn sàbhalaidhean agus gearraidhean gu math duilich anns a' bhliadhna a tha romhainn, ma 's e 's gum bi an gearradh nas motha na 4% no 5%.
Call Cosnaidh
"Gun teagamh thar nam bliadhnaichean chan eil sinn air duine a chur a-mach às an dreuchd ach ann an dòigh far an robh iad fhèin airson an dreuchdan a leigeil dhiubh airson adhbhair air choireigin.
"Tha sinn air seachnadh a bhith a' cur dhaoine às an dreuchdan an aghaidh an toil.
"Ach tha sinn a' dol nas fhaisge 's nas fhaisge air sin a h-uile bliadhna, agus tha e a' dol a bhith duilich dha-rìribh ma 's e 's gum feum sinn gearraidhean barrachd air 5% a dhèanamh sa bhuidseat airson na h-ath-bhliadhna.
"Chan urrainn dhuinn a chosg ach an t-airgead a bheir an Riaghaltas dhuinn.
"Còrr air 80% den airgead a tha sinn a' faighinn, 's ann bhon Riaghaltas a tha e a' tighinn.
"'S e glè bheag a tha sinne a' togail tron chìs chomhairle an taca ri ùghdarrasan eile far a bheil tòrr sluaigh aca.
"Tha na tha sinne a' toirt a-steach a rèir na h-àireimh-sluaigh, agus bidh sin fhèin a' crìonadh thairis air na bliadhnaichean.
"Tha sin gu bhith a' dèanamh chùisean tòrr nas duilghe.
"Tha sinn ag iarraidh air an Riaghaltas coimhead ri faochadh a thoirt chan ann a-mhàin dhuinne, ach dha ùghdarrasan ionadail air feadh na dùtcha.
"Tha sinn air a bhith a' crìonadh agus a' gearradh fad an t-siubhail agus chan eil rian nach eil sin a' dol a thoirt buaidh mhòir gach cuid air seirbheisean agus cosnaidhean dhaoine," thuirt e.


text:
- TIOTAL
- LMS 14409 'Ben Alisky' air trèana meòir dà-choidse sa Chananaich
- EXTERNAL ID
- PC_HRS_TRAINS_004_677
- ÀITE
- A' Chananaich
- SIORRACHD/PARRAIST
- ROS: Ros Mhaircnidh
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28647
- KEYWORDS
- locomotaibhean
trèanaichean
LMS 14409 'Ben Alisky' air trèana meòir dà-choidse sa Chananaich.
Chaidh 14409 (HR 13 roimhe) a thogail aig Ionad-obrach Loch Gorm a' chompanaidh fhèin ann an Inbhir Nis ann an 1900. B' e ball den chlas de locomotaibhean ris an canar le chèile a-nis na 'Small Bens' a bh' innte. Lean i ann an seirbheis gus an deach a toirt a-mach à seirbheis sa Ghiblean 1950.


text:
- TIOTAL
- Eas Yorke
- EXTERNAL ID
- QZP40_351_P119
- ÀITE
- Blàr Athall
- SGÌRE
- A' Ghàidhealtachd
- SIORRACHD/PARRAIST
- PEAIRT: Blàr Athall
- DEIT
- 1776
- LINN
- 1760an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31166
- KEYWORDS
- eas
easan
aibhnichean
lochan
uillt
glinn
drochaidean
cumhachd dealan-uisge
'S ann o 'A Tour in Scotland' le Tòmas Pennant a tha an dealbh seo. Tha Eas Yorke faisg air Blàr Athaill, Siorrachd Pheairt. Tha Pennant a' bruidhinn air allt a tha mu mhìle o Thaigh Bhlàir Athaill, no Caisteal Bhlàir. Tha a h-uile coltas gur ann air na h-easan a tha aig comar Abhainn Teilt agus Allt Fionndair a tha e a' bruidhinn. Tha Abhainn Teilt a' sruthadh o Loch Teilt tro Ghleann Teilt agus tha i a' coinneachadh Allt Fhionndair aig Drochaid Fhionndair mu mhìle gu tuath air Blàr Athaill, far a bheil an t-uisge a' tuiteam ann an trì still chumhachdach. Tha an abhainn an uair sin a' dol air adhart gus an coinnich i Abhainn Garaidh aig Drochaid Teilt, dìreach taobh a-muigh Bhlàr Athaill. An-diugh tha dama an dealain-uisge air Abhainn Teilt.
'S e Cuimreach a bh' ann an Tòmas Pennant (1726-1798); rugadh e ann an Downing ann am Flintshire. 'S e uachdaran-talmhainn a bh' ann, le airgead fhèin, agus mar sin dh'fhaodadh e ùidh fhèin a leantainn, agus bha iomadh fear dhiubh sin aige, nam measg eachdraidh nàdarra agus siubhal. An dèidh dha turas a dhèanamh ann an Alba, chlò-bhuail e 'A Tour in Scotland' (1769). Reic an leabhar seo cho math 's gun do rinn e cunntas eile, ann an dà leabhar (1774), air turas eile a rinn e timcheall air Alba. Tha sgrìobhainnean Pennant làn fiosrachaidh air na rudan a chunnaic e san tìr, ann an eachdraidh agus ann an dualchas na dùthcha anmoch san 18mh linn. Tha loinn air a chur orra le deilbh a chaidh an dèanamh, a' chuid a bu mhotha dhiubh, le Moses Griffiths


text:
- TIOTAL
- Bàgh Àisir Mòr, faisg air Ceann Loch Biorbhaidh
- EXTERNAL ID
- PC_PWG_POSTCARDS_034
- ÀITE
- Àisir Mòr
- SGÌRE
- Eadar Dhà Chaolas agus Diùranais
- SIORRACHD/PARRAIST
- CATAIBH: Eadar Dhà Chaolas
- LINN
- 1960an; 1970an
- NEACH-FIOSRACHAIDH
- PFW Grant
- AITHNEACHADH MAOINE
- 29694
- KEYWORDS
- cairtean-puist
dìtheanan fiadhach
Tha a' chairt-phuist seo a' sealltainn Bàgh Àisir Mòr, beagan tuath air Ceann Loch Biorbhaidh, ann an Cataibh an iar thuath. Tha Aisir Mòr ann an sgìre Gàidhealtachd a Tuath Dualchas Nàdair na h-Alba agus tha e na phàirt den Ionad Shònraichte Ghlèidhteachais Àisir Mòr is Sandwood. 'S e aon de na sgìrean machaire as motha agus gun buaireadh air tìr-mòr a th' ann. Tha am machair bàn agus tha a' chuid mhòr dheth air ionaltradh. Ri linn sin tha am machair anns an sgìre seo làn dhìtheanan de gach seòrsa


text:
Velkommen Til Catanesi
Cha do nochd muinntir Ghallaibh fàilte mhòr sam bith do shoidhnichean rathaid anns a' Ghàidhlig nuair a chaidh am moladh o chionn ghoirid.
Tha an sgìre air aithneachadh airson a dualchais Lochlannaich, nas motha na tha i airson na bha de Ghàidhlig ga bruidhinn ann gu h-eachdraidheil.
Ann an cuid mhòr de Ghallaibh, tha na h-ainmean àite air tighinn bho sheann chànan nan Lochlannach, a thuinnich san sgìre agus ann an Arcaibh is Sealtainn, mun 9mh Linn AD.
Tha iad an-diugh air an riochdachadh anns a' Bheurla, agus tha moladh a-nis ann sin atharrachadh rud beag.
Taghadh Comhairle
Fhuair an t-Seann Lochlannais bàs san 19mh Linn ann an eileanan iomallach ann an Sealtainn.
Thuit i na tost fada ron a sin ann an Gallaibh ge-tà.
Tha fear òg a tha gus seasamh dhan SNP ann an taghadh Chomhairle na Gàidhealtachd san sgìre, airson soidhnichean a chur suas san sgìre, a dh'innseas ainmean àite anns an t-Seann Lochlannais, a thuilleadh air a' Bheurla.
Tha Ailig MacLeòid - a bhruidhneas Gàidhlig - airson an t-Seann Lochlannais a thoirt am bàrr anns an taghadh a tha romhainn anns a' Chèitean.
"Tha an SNP ag iarraidh coimhead air dòighean sam faodadh daoine ann an Gallaibh comharrachadh Lochlannais agus an fhèin-aithne a tha sin," thuirt e.
"Tha sin a' dol còmhla ris an fhèin-aithne Ghàidhlig a tha san sgìre, agus tha mi a' smaoineachadh gum faodadh an dà chànan - aon a tha beò agus aon nach eil beò, obrachadh còmhla ri chèile.
"'S e deasbad a tha seo airson a h-uile duine ann an Gallaibh.
"Feumaidh sinn coimhead air iomadh dòigh anns a bheil sinn a' cuimhneachadh a' chànain Lochlannais san sgìre agus a' chànan Gàidhlig.
"Tha mi gu math toilichte gu bheil sinn a' tòiseachadh leis an deasbad an seo a-nis. Tha sin a' glusad a' chultair ann an seo air adhart," thuirt e.
Chan eil a h-uile duine san sgìre ag aontachadh ris ge-tà, agus dithis chomhairliche a bhruidhinn a-mach gu làidir an aghaidh shoidhnichean sa Ghàidhlig - John Rosie agus David Flear - ag ràdh nach eil ann ach "gòraiche," agus "cosg airgid gun fheum."
Tha gu leòr den bheachd, le eaconamaidh Ghallaibh ìosal, gu bheil rudan nas practaigiche agus nas cudromaiche na ceist a' chultair air am beulaibh ann an taghadh.
Tha Mgr MacLeòid, agus an Comh. Gail Ross às Inbhir Ùige ge-tà, den bheachd gur e rud brìghmhor a th' ann a bhith a' tòiseachadh deasbaid fhosgailte mun dòigh sa bheil Gallaibh a' dèiligeadh ri seann dualchas san là a th' ann.
"Faodaidh daoine sin a ràdh, (gur e gòraiche a th' ann) ach tha mise a' smaoineachadh gur e seo deasbad feumail airson daoine ann an Gallaibh, a' smaoineachadh mu dheidhinn dè mar a tha iad a' cuimhneachadh an dà chultair ann an seo. Chan eil sin gòrach idir idir. Tha sin feumail airson a h-uile sgìre de dh'Alba," thuirt e.


text:
MacNìll a' guidhe gun glèidhear seirbheisean adhair
14 An Gearran 2013 Ùraichte aig Ùraichte aig
Chuir Ball-Pàrlamaid nan Eilean Siar, Aonghas Brianan MacNìll, ìmpidh air Comhairle nan Eilean Siar gun lùghdachadh a thoirt air seirbheisean-adhair eadar Barraigh, Beinn nam Fadhla agus Steòrnabhagh.
Bha a' Chomhairle gus am buidseat aca a stèidheachadh Diardaoin agus tha iad a' coimhead ri cuid de sheirbheisean adhair a ghearradh ann an oidhirp am buidseat a chothromachadh.
Tha Mgr MacNìll ag ràdh gur e ceum air ais a bhiodh ann nan deadh seirbheisean a chall.


text:
ArcSight ESM 6.9 Cùrsa Trèanaidh agus Teisteanas Analisiche Adhartach
Sealladh farsaing
Luchd-amhairc & Ro-ghoireasan
Geàrr-chunntas a 'Chùrsa
Clàr & Cìsean
Barrantachaidh
ArcSight ESM 6.9 Cùrsa Trèanaidh Anailisearan Adhartach
Tha an cùrsa seo a 'còmhdach modh-obrach fuasgladh dhuilgheadasan tèarainteachd HP ArcSight, a' cleachdadh susbaint adhartach HP ArcSight ESM gus tachartasan tèarainteachd a lorg, a lorg agus a thoirt air adhart. Rè an trèanaidh, ionnsaichidh tu caochladairean agus gnìomhan co-dhàimheach a chleachdadh, teamplaidean aithisgean a thomhas airson susbaint bheothail, agus teamplaidean fios a ghnàthachadh gus am brath iomchaidh a chur a-steach stèidhichte air feartan sònraichte tachartais.
AmasanArcSight ESM 6.9 Trèanadh Anailisearan Adhartach
- Seòl Co-chòrdadh ESM HP ArcSight agus Ionad Comandachaidh gus eadar-theangachadh, sgrùdadh, anailis agus ath-bheothachadh an dà bhagairt nochdte agus dubhach
- Tog atharrachaidhean variables HP ArcSight gus mion-sgrùdadh adhartach a dhèanamh air an t-sruth tachartais
- Leasaich liostaichean agus riaghailtean HP ArcSight gus gnìomhan co-cheangal adhartach a cheadachadh
- Mion-sgrùdadh air dàta stèidhichte air tachartas gus sealladh fìor a thoirt air trafaig tachartais agus neo-riaghailtean
- Teamplaidean aithriseach ùra a dhealbhadh agus aithisgean gnìomhach a chruthachadh
- Lorg tachartasan tro na h-innealan rannsachaidh
Luchd-amais an dùilDeArcSight ESM 6.9 Cùrsa Sgrùdaidh Adhartach
- Tha an cùrsa bunaiteach seo airson luchd-sgrùdaidh \ mion-sgrùdairean, a dh'fheumas iad: A 'mìneachadh amasan tèarainteachd na buidhne aca.
- Tog no leasachadh susbaint adhartach gus co-theangachadh, coimhead agus freagairt ris na h-amasan tèarainteachd sin.
Ro-ghoireasan airsonArcSight ESM 6.9 Teisteanasachadh Anailiseir Adhartach
- Chrìochnaich e trèanadh HP ArcSight ESM Security Analyst (AESA). Eòlas air:
- Feartan inneal tèarainteachd cumanta, leithid IDS / IPS, ballachan-teine lìonra agus aoigheachd, msaa.
- Feartan inneal lìonra cumanta, leithid ròinirean, lasganan, ionadan-mòra, msaa.
- TCP / IP gnìomhan, mar bloic CIDR, fo-roidean, seòlaidhean seòlaidh, conaltraidh, msaa
- gnìomhan siostam obrachaidh, mar shuidheachaidhean, seirbheisean, co-roinn, seòladh, etc.
- Gnìomhan ionnsaigh a dh'fhaodadh a bhith ann, leithid sganaidhean, duine sa mheadhan, snìomhadh, DoS, DDoS, msaa agus gnìomhan neo-àbhaisteach a dh'fhaodadh a bhith ann, leithid cnuimhean, trioblaidean, bhìorasan, msaa. Briathrachas SIEM, leithid cunnart, cunnart, cunnart, dìonan, msaa.
- Treòran tèarainteachd, leithid Confidentiality, Integrity, Availability
Leudachadh a 'Chùrsa Fad: Làithean 5
- Module 1 - Sgrùdadh Console ArcSight
- Module 2 - Ath-bhreithneachadh air Cianalan Gnìomhach agus Sgilearan
- Module 3 - Bùird-chlàir agus Monataichean Fiosrachaidh Leasachadh
- Module 4 - Customize Variables
- Module 5 - Liostaichean agus Riaghailtean ArcSight
- Module 6 - A 'dealbh aithisgean ESM
- Module 7 - Sgrìobhadairean Ceist a 'Authoring
- Module 8 - Innealan Rannsachaidh Tachartas Aonaichte
Sgrìobh thugainn aig info@itstechschool.com agus cuir fios thugainn aig + 91-9870480053 airson prìs a 'chùrsa agus cosgais teisteanais, clàr-ama & suidheachadh
Airson barrachd fiosrachaidh gu caorach cuiribh fios gu dhuinn.


text:
Teannachaidh trom PA-3000
Bathar fiosrachaidh:
Acrachadh trom PA-3000 'S e fèin-atharrachadh, air a dhealbhadh gus teannachadh ADSS Optical snàithleach air càball tele-chonaltraidh os ar cionn lines.
Tha ADSS teannachadh trom air a dhèanamh suas de fèin-atharrachadh plastaig cnagan, a tha trom air an Optical càball gun millteach. Raon farsaing de beireachdainn comasan tasglann le diofar sheòrsaichean de cnagan ADSS acair trom.
Tha an stàilinn urras a 'ceadachadh deilbhidhean de clamps air pòla an camagan no cromagan aig tràghad sgìrean.
ADSS teannachadh trom PA-3000 ri fhaighinn an dàrna cuid fa leth no còmhla mar seanadh le ADSS ràdhan càball eadar camagan agus stàilinn a 'chòmhlan.
Stuthan: stàilinn urras, snàithleach-glainne a dhaingneachadh, UV resistant plastic.Analogs: ACADSS8, ACADSS10, ACADSS12, ACADSS14, ACADSS16, ACADSS18, PA 69 200
bathar Detail
bathar Tags


text:
Rabhadh mu Stoirm Callum
Tha rabhadh ann do dhaoine a bhith air am faiceall bhon droch shìde ris a bheil dùil air feadh sgìrean den taobh siar Dihaoine.
Tha Comhairle nan Eilean Siar gu sònraichte air iarraidh air daoine a bhith mothachail do Stoirm Callum.
Chaidh rabhadh 'son gaoithe a chur an sàs eadar 3.00m is meadhan-oidhche Dihaoine.
Dh'fhaodadh uspagan a bhith cho àrd ri 80 msu anns na h-Eileanan an Iar.
Còmhdhail
Tha dùil ris an aimsir as miosa feasgar.
Tha buaidh mhòr ann mar-thà air na h-aiseagan is grunn sheirbheisean air an cur dheth gu tur Dihaoine.
Gheibhear am fiosrachadh às ùra bho ChalMac.
Bha Loganair mar-thà air innse gum faigh duine sam bith le ticead leotha Dihaoine cothrom air siubhail àm sam bith anns na seachd là ri tighinn, cho fad 's gu bheil àite air seirbheis eile.
Fiosrachadh
Bu chòir do dhaoine san t-suidheachadh sin fònadh gu Loganair air 0344 800 2855.
Dh'iarr Comhairle nan Eilean Siar air daoine a bhith air am faiceall nuair a tha iad a' siubhail is thuirt iad gum bi iad fhèin a' cumail sùil gheur air rathaidean is cabhsairean.
Tha sgoiltean nan Eilean Siar mar-thà dùinte airson nan làithean-saora, ach tha dùil gum bi na h-uimhir de sheirbheisean eile ann mar as àbhaist.
Dh'innis a' Chomhairle gun sgaoil iad fiosrachadh tron là an seo air an làraich-lìn aca agus air na meadhanan sòisealta.
Tha dùil gun socraich an aimsir mar a thèid an oidhche air adhart.


text:
- TIOTAL
- 54493, 54488 agus 54487 air trèna ann an Alanais le 54487 sa ghàrradh
- EXTERNAL ID
- PC_HRS_TRAINS_001_196
- ÀITE
- Alanais
- SIORRACHD/PARRAIST
- ROS: Ros Cuithne
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28230
- KEYWORDS
- locomotaibhean
trèanaichean
Trì locomotaibhean/trèanaichean ann an Alanais. Tha LMS 54493 air an làimh chlì (chan eil an loco follaiseach) air an 3.18 à Inbhir Nis a Bhaile Dhubhthaich. Tha 54488 sa mheadhan air an 3.45 à Baile Dhubhthaich a dh'Inbhir Nis. Tha 54487 sa ghàrradh air an làimh dheis.
Chaidh 54493, locomotaibh smùide 4-4-0, a thogail dha Rèile Chaledonia ann an 1921 a rèir dealbhachadh le Uilleam Pickersgill. Bha i àireamhaichte CR 88. An dèidh a' bhuidhneachaidh b' e LMS 14493 a bh' oirre. Nuair a chaidh an rèile do sheilbh na stàite ann an 1948 bha i stèidhichte aig seada An Aghaidh Mhòir. Chaidh a toirt a-mach à seirbheis san t-Samhain 1961.
B' e locomotaibhean 4-4-0 a bh' ann an 54487 agus 54488 cuideachd a chaidh a thogail dha Rèile Chaledonia agus bha iad air an dealbhachadh le Pickersgill. Chaidh 54487 a thogail ann an 1921. Bha i àireamhaichte CR 82. An dèidh a' bhuidhneachaidh b' e LMS 14487 a bh' oirre agus nuair chaidh an rèile do sheilbh na stàite bha i stèidhichte aig seada Inbhir Nis. Chaidh a toirt a-mach à seirbheis sa Mhàrt 1961 agus fhuaireas cuidhteas i an ath mhìos.
Chaidh 54488 a thogail ann an 1921 cuideachd. Bha i àireamhaichte CR 83. An dèidh a' bhuidhneachaidh b' e LMS 14488 a bh' oirre. Nuair a chaidh an rèile do sheilbh na stàite ann an 1948 bha i cuideachd stèidhichte aig seada Inbhir Nis. Chaidh a toirt a-mach à seirbheis sa Ghearran 1961 agus fhuaireas cuidhteas i sa Ghiblean an aon bhliadhna.


text:
- TIOTAL
- Agallamh le diofar dhaoine an Ceann Loch Lìobhain mu 'Whisky Galore'
- EXTERNAL ID
- WD_HF09_TRACK02_WHISKYGALORE
- DEIT
- 2005
- LINN
- 2000an
- CRUTHADAIR
- various
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 3269
- KEYWORDS
- An Dara Cogadh
An Dàrna Cogadh
cùmhnadh
cuibhreannan
rationing
long-bhàthadh
Whisky Galore
tombac
claistinneach
Tha diofar dhaoine an Ceann Loch Lìobhain a' cuimhneachadh air 'Whisky Galore'.
Donnchadh MacAonghais: Ach tha cuimhn' agam gu robh 1941 gu math trom air na daoine, mar gum biodh.
Iris Barclay: 'S e bha.
Donnchadh MacAonghais: 'S e an tombac a bu mhios air na h-eileanan. Na bodaich, bu toil leothasan an tombaca, eil fhios agaibh, a' smocadh. Agus nuair nach robh tombac aca, mo chreach, bha e sgrathail, dìreach. Mar sin an 1941, Whisky galore, thàinig am Politician, soitheach mòr Harrison a thàinig air na creagan agus 's e gibht bho Dhia a bh' ann. Fhuair iad a h-uile pic St. Bruno, fhuair iad a h-uile seòrsa air bòrd an siud: saogaireatan, uisge beatha -
Fay Anderson: Tha botal agam fhathast an siud san taigh.
Donnchadh MacAonghais: - agus a h-uile seòrsa biadh a bha fo chuibhreann, siùcar, tea, na dh'iarradh iad.
Iris Barclay: An do smoc thusa na saogaireatan dhen ainm Pashas a thàinig às an Èipheit?
Donnchadh MacAonghais: Gabh mo leisgeul?
Iris Barclay: Bha saogaireatan ann dhen ainm Pashas.
[Grùnn dhaoine] Pashas. Tha sin ceart.
Donnchadh MacAonghais: O seadh, seadh, ach 's ann às an Turc a bha iad. Bha iad -
Iris Barclay: An robh iad Turcach? Dùil agamsa gu robh iad Èipheiteach.
Donnchadh MacAonghais: O, bha iad grot.
Iris Barclay: Cha do smoc mis' iad aig an aois òg a bha mi, ach smoc m' athair.
Donnchadh MacAonghais: Seadh, ach tha cuimhn' agam Didòmhnaich, a h-uile bodach aig an eaglais, eil fhios agad, nuair a thàinig iad a-mach agus na pìoban aca. O dh'fhaodadh tu fàileadh an St Bruno fhaireachdainn sa h-uile h-àite. Tha an seanchas a' leantainn fhathast. Agus an deoch. [Gàireachdainn] Agus an t-uisge beatha a' dol 's a' dol, agus tha e fhathast a' dol. Tha an seanchas fhathast a' leantainn.
Chaidh an t-agallamh seo a chlàradh mar phàirt de phròiseact 'Maoir rannsachaidh a' Chogaidh' ann an 2005 ann am Bun-sgoil Cheann Loch Lìobhann.


text:
Naidheachdan 11:00m
2 An t-Ogmhìos 2015 Ùraichte aig Ùraichte aig
Teàrlach Ceanadach
Tha luaidh ga dhèanamh air Teàrlach Ceanadach, agus seann cheannard nan Lib-Deamach air bàsachadh gu h-obann. Bha e 55 bliadhna de dh'aois. Tha luchd-poileataigs bhon a -uile taobh air luaidh a dhèanamh air fear a bha iriseil, duineil, agus aig an robh dàimh làidir ri daoine. Bha Uisdean MacIllInnein eòlach air ann an Loch Abair.
"'S e Abrach a bh' ann an Teàrlach. Cha bhuineadh e gu fìrinneach dhan Ghearasdan idir. Bhuineadh e do theaghlach aig an robh eachdraidh gu math fada ann an sgìre Loch Abar, agus bhuineadh e do Chaol a' Ghearasdain, ri taobh Abhainn Lòchaidh, dìreach ri taobh a' chaisteil an sin, agus bha e uabhasach mothachail air an eachdraidh a bha sin aige, agus chuir mi eòlas air an uair sin ag obair aig an t-seann BhBC Highland, nuair a bha e dìreach air tighinn às na Stàitean na oileanach agus e a' deasachadh airson feuchainn dhan Phàrlamaid gun fhios aige dè bha roimhe. Nuair a thòisicheas tu a' dol air ais cho fada sin agus nuair a chì thu, mar a bha Torcuil ag ràdh na choilean e agus nach do choilean e na bheatha, chan urrainn dhut sin innse ann am beagan mhionaidean air là mar seo. 'S e duine dàimheil a bh' ann, duine dealasach mar a thuirt Dòmhnall Moireasdan. Duine dìreach cuideachd, agus duine air an robh ceann nach fhaic sinn ach ainneamh, agus bha e air a ghleus ann an dòigh phearsanta nach fhaic thu ach ainneamh ann an saoghal poileataigs."
Sìona
Tha luchd-cobhair ann an Sìona air a bhith a' cnogadh air slige bàta a chuir car air Abhainn Yangtze ann an Sìona, feuch a bheil daoine glacte am broinn a t-soithich. Tha dàibhearan mar thà air boireannach aois 65 a thoirt a-mach às às dèidh 15 uairean de thìde. Tha a' mhòr-chuid den 450 duine a bh' air bòrd fhathast a dhìth.
Bòrd-Slàinte na Gàidhealtachd
Coinnichidh Bòrd-Slàinte na Gàidhealtachd an-diugh 's iad gu bhith a' bruidhinn air Ospadal an Ràthaig Mhòir 's na tha an dàn dhi. Tha cuid den bheachd nach eil an t-ospadal freagarrach a-nis ann, agus thathas ag iarraidh ospadal gu tur ùr a thogail. Chosgadh sin timcheall air £450m. Tha moladh eile ann Ospadal an Ràthaig Mhòir fhèin a sgeadachadh.
Mucan-mara
Tha luchd-teasairginn a' feuchainn ri cobhair a dhèanamh air 21 mhuc-mhara a th' air tighinn air tìr ann an Stafainn. Chaidh aig dàibhearan air 18 dhiubh fhaighinn air ais gu muir tràth sa mhadainn, agus dithis eile às dèidh sin. Ach chaidh deich dhiubh an uair sin air tìr a-rithist. Thuirt na Maoir-Chladaich gum biodh cothrom ann an tilleadh gu muir aig làn àrd a-nochd fhathast.
Bòrd na Gàidhlig
Chaidh Ailean Dòmhnallach ainmeachadh mar Chathraiche ùr Bhòrd na Gàidhlig. Tha Mgr Dòmhnallach ag obair ann an riochdachadh telebhisein, agus e air a bhith bliadhnaichean mòra an sàs ann an craoladh Gàidhlig. Tha e air a bhith ann an dreuchd a' Chathraiche gu h-eadar-amail, agus bidh e san obair gu deireadh a' Chèitein 2019.
Cumhachd Ath-nuadhachail
Tha buidheann de dh'eòlaichean saidheans agus eaconamach à Breatainn ag ràdh gum bu chòir iomairt coltach ri iomairt-fànais Apollo a chur air dòigh a thaobh teicneòlas a leasachadh an aghaidh blàthachadh na Cruinne. Tha iad ag iarraidh air riaghaltasan obrachadh còmhla gus am bi cumhachd ath-nuadhachail nas saoire na gual anns a h-uile dùthaich taobh a-staigh deich bliadhna.


text:
Naidheachdan 11:00m
12 An t-Ogmhìos 2012 Ùraichte aig Ùraichte aig
Mosgo
Tha sluagh de mhìltean mòra air cruinneachadh ann am Mosgo aig a' chiad chaismeachd an aghaidh Vladimir Putin bho chaidh esan a stèidheachadh mar cheann-suidhe san Ruis air a' mhìos a chaidh. Tha an fheadhainn a chuir a' chaismeachd air dòigh ag iarraidh taghaidhean as ùr, agus iad ag ràdh gun tug Mgr Putin buaidh air co-dhùnadh na bhòt.
Siria
Tha dragh air an UN mu aithrisean ann an Siria gu bheil feachdan an Riaghaltais an sin a' cleachdadh cloinne airson dìon a chur orra fhèin. Tha cuid a' cumail a-mach gu bheil feachdan an Riaghaltais a' cur cloinne nan suidhe air tancaichean gus nach tèid losgadh orra. Agus tha Àrd-Rùnaire an UN, Ban Ki-Moon, ag ràdh gu bheil dragh airsan mun dòigh sa bheil an t-sabaid air a bhith a' leudachadh bho chionn là no dhà.
An NHS
Thàinig lùghdachadh mòr air cho riaraichte 's a tha am mòr-shluagh le seirbheis an NHS ann an Sasainn, an Alba agus anns a' Chuimrigh. Fhuair an sgrùdadh air beachdan sòisealta mhuinntir Bhreatainn gur e 58% den t-sluagh a bha riaraichte le stiùireadh an NHS, an coimeas ri 70% ann an 2010. Thuirt Roinn na Slàinte ge-tà, gu bheil an sgrùdadh a tha iadsan a' dèanamh air beachdan euslainteach a' toirt dealbh gu math eadar-dhealaichte dhaibh.
Oidhirp air Murt
Tha Poilis ann an Àird Rosain ann an Siorrachd Àir a' rannsachadh oidhirp air murt sa bhaile an-raoir. Chaidh fios air na Poilis mu 8:25f gun robh duine na laighe air sràid le droch leòn mu a cheann. Tha am fireannach, a tha 18 bliadhna de dh'aois, ann an staid èiginneach ann an Ospadal an Southern General ann an Glaschu.
Na Feachdan Armaichte
Thèid innse do mu 4,000 de luchd-obrach nam feachdan armaichte an-diugh gu bheil iad a' call an cosnadh. Tha Riaghaltas na Rìoghachd Aonaichte ag amas air lùghdachadh de 17% sna feachdan armaichte thairis air an ath chòig bliadhna.
Bàt-aiseig Ùr
Tha Comhairle nan Eilean Siar ag iarraidh cothrom beachdan a chur ris an deasbad mu na goireasan a bhios air a' bhàt-aiseig ùr a thèid an àite an Isle of Lewis, agus am Mùirneag eadar Steòrnabhagh agus Ulapul. Bidh Comataidh Còmhdhail na Comhairle a' beachdachadh a-màireach air an fhiosrachadh a fhuair iad bho Riaghaltas na h-Alba mun bhàta ùr.


text:
A h-uile assortment a dhearbhadh a rèir ìrean eadar-nàiseanta.
Òrdughan thèid giollachd taobh a-staigh 1 latha-obrach, agus an luingearachd a-mhàin a 'gabhail mu 2 gu 3 làithean-gnothaich ri mòr-uidhe.
Nuadh dòigh CRM, Eòlas cèin pròiseactan eadar-nàiseanta luchd-obrach.
JERA LINE FITTING CO., LTD is a foreign investment factory of fiber optic cable distribution equipment and electrical cable distribution accessories. We specialize in overhead, underground cable fittings for Low voltage ABC and high voltage cable conductors, which used in electrical distribution systems, street lightning, buildings, transportation, substations with voltage from 0.4 to 35 KV.
A thuilleadh Jera loidhne bathar uidheam airson fibre optic lines with ADSS, seòrsa 8, Drop càbaill. Helical loidhne uidheam (shnìomhanach uèir) airson càbaill os ar cionn.
Tha sinn eòlach gu leòr air a 'toirt seachad iomradh de stuthan agus an dùil a thoirt as a chrìochnachadh fuasgladh ann fulangach Optical lìonra phàirtean cuideachd. Tha ar Optical snàithleach-phàirtean, treallaichean agus fuasglaidhean Gheibhear Telecom ann an pròiseactan, ionadan dàta fìor far.Leugh tuilleadh
:


text:
- TIOTAL
- Turas Rìoghail, Port Rìgh
- EXTERNAL ID
- HCD00698
- ÀITE
- Port Rìgh
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- DEIT
- 14 Lùnastal 1956
- LINN
- 1950an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12408
- KEYWORDS
- Ban-rìgh
Diùc Dhùn Eideann
A' Bhana-phrionnsa Mairead
Port Rìgh
Ceàrnag Shomhairle
Tha an dealbh seo a' sealltainn buidheann de dhaoine uasal ann an Ceàrnag Shomhairle ann am Port Rìgh air 14 Lùnastal 1956. Bha iad a' feitheamh ris a' Bhan-rìgh, Diùc Dhùn Èidinn is a' Bhana-phrionnsa Mairead a choinneachadh. Bha iad a' tadhal anns An Eilean Sgitheanach is Loch Aillse airson a' chiad uair, an dèidh dhaibh tighinn dhan sgìre air an sgoth rìoghail 'Britannia'. Thòisich an turas aca ann an Caol Àcain, chaidh iad gu Port Rìgh ann an càr is an uairsin gu Dùn Bheagan, far an do ghabh iad biadh còmhla ri Baintighearna Flòraidh NicLeòid o Chlann MhicLeòid, mus do thill iad chun na Sgoth Rìoghail on chidhe
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Eas Àrd Fhoithir
- EXTERNAL ID
- QZP40_351_P220
- ÀITE
- Foithir
- SGÌRE
- Inbhir Nis
- SIORRACHD/PARRAIST
- INBHIR NIS: Both Fhleisginn 's Obar Thairbh
- DEIT
- 1776
- LINN
- 1760an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31173
- KEYWORDS
- easan
Foithir
cumhachd an dealain
aibhnichean
Abhainn Fhoithir
stèiseanan cumhachd
Tha dà eas air Abhainn Fhoithir mus ruig i Loch Nis. Tha a' chiad eas mu 30 troigh (9m) agus an dàrna eas 90 troigh (27m). 'S ann an seo a chaidh a' chiad cumhachd dealain ann am Breatainn a chruthachadh ann an 1896 nuair a chaidh an cumhachd a chleachadh airson leaghadair almain. Chaidh stèisean cumhachd Fhoithir a stèidheachadh ann an 1969 mar sgeama stòraidh. Tha seo a' ciallachadh nuair a theid dealain a bharrachd a chruthachadh, theid uisge a chur suas air ais gu Loch Mòr, deiseil airson an ath uair a bhios feum cumhachd a chruthachadh. Chan eil dòighean obrach Easan Foithir cho ùr an-diugh ach 's math as fhiach a dhol gam faicinn an dèidh sin.
Chaidh an dealbh seo a thoirt à 'A Tour in Scotland' a sgrìobh Thomas Pennant.


text:
Co-chomhairleachadh air sgoiltean nan Eilean Siar
Dh'fhaodadh inbhe sgoiltean Gàidhlig, le aonadan Beurla, a thoirt do 10 bun-sgoiltean anns na h-Eileanan an Iar.
Nì Comhairle nan Eilean Siar, mar phàirt den Phlana Gàidhlig aca, co-choimhearlachadh poblach air inbhe ùr a thoirt dha na sgoiltean ann am Baile a' Mhanaich, Beàrnaraigh, Breascleit, Bàgh a' Chaisteil, Dalabrog, an t-Iochdar, an t-Òb, An Taobh Siar, Siabost agus sgoil Sir E Scott air an Tairbeart.
Thuirt a' Chomhairle gum bi foghlam tro mheadhan na Beurla fhathast anns na sgoiltean sin.
Thuirt Cathraiche Comataidh Foghlaim na Comhairle, Catrìona Stiùbhart, gun deach aontachadh a dhol a-mach gu na coimhearsnachdan, far a bheil sgoiltean a tha a' toirt seachad foghlam tro mheadhan na Gàidhlig, gus bruidhinn riutha mu dheidhinn an tionndadh gu sgoiltean Gàidhlig le aonadan Beurla.
Prìomhachas
"Tha sinn a' dèanamh seo mar phrìomhachas a th' againn anns a' Phlana Gàidhlig," thuirt i.
Thathar aig an ìre seo ag amas air 10 sgoiltean far a bheil barrachd chloinn-sgoile a' dol tro mheadhan na Gàidhlig na tha tro mheadhan na Beurla.
A thaobh phàrantan aig a bheil clann a tha a' dol tro mheadhan na Beurla, thuirt a' Bh. Stiùbhart nach eil dìmeas sam bith ga dhèanamh air luchd-bruidhinn na Beurla.
"Bidh sinn an còmhnaidh a' dèanamh cinnteach gu bheil sinn a' toirt seachad foghlam tro mheadhan na Beurla, agus bidh aonadan Beurla anns na sgoiltean Gàidhlig.
"Sin mar a tha sinn a' faicinn an t-slighe air adhart dhuinne, mar Chomhairle," thuirt i.
Plana Gàidhlig
Chaidh Plana Gàidhlig na Comhairle airson an dà bhliadhna a tha romhainn aontachadh às ùr Dimàirt.
A thaobh amasan a' phlana airson foghlam tro mheadhan na Gàidhlig anns na h-Eileanan an Iar, thuirt a' Bh. Stiùbhart gu bheilear a' còmhradh ri coimhearsnachdan gus innse dhaibh mu na thathar a' feuchainn ri dhèanamh.
"Tha sinn a' faicinn gu bheil foghlam tro mheadhan na Gàidhlig a' toirt sgilean dhan chloinn nach eil foghlam tro aon chànan, agus tha sinn ag iarraidh sin a lìbhrigeadh a-mach gu na coimhearsnachdan," thuirt i.
Thuirt a' Bh. Stiùbhart gu bheil pàrantan, chun a seo, ag aontachadh leis a' phlana a th' aca.
Mar thoiseach-tòiseachaidh, tha a' Chomhairle ag amas air inbhe sgoiltean Gàidhlig a thoirt do 10 sgoiltean; ach nan soirbhicheadh leotha, bhithear dòchasach an àireamh sin a leudachadh.
Daighneachadh
"Tha na h-àireamhan a' sealltainn gu bheil barrachd is barrachd chloinn a' dol tro mheadhan na Gàidhlig agus bhithinn a' sùileachadh gur e sin a thachradh, agus gun tachradh e ann an dòigh nàdarra.
"Chan e coimhearsnachd fuadain Gàidhlig a th' againn ann; tha Gàidhlig sna coimhearsnachdan againn gu nàdarra fhathast, agus tha sinn ag iarraidh sin a chumail agus a dhaighneachadh.
A taobh sgoil Ghàidhlig fa leth a stèidheachadh sna h-Eileanan, thuirt a' Bh. Stiùbhart gu bheil pàrantan air a dhèanamh soilleir nach eil iad ag iarraidh an cuid chloinne a ghluasad a-mach às na coimhearsnachdan aca fhèin.
"Chan eil an aon seòrsa plana a' dol a dh'obair anns a h-uile sgìre," thuirt i.


text:
Beathaichean air Haisgeir.
Tuilleadh mar seo:
Stoc air croitean...
A' bleoghan chaorach ann...
Gobhair agus crodh an...
Fear Ghleanna Garadh a'...
Fiosraichean - Anndra Laing
Luchd-clàraidh - Dòmhnall Eairdsidh Dòmhnallach
Geàrr-chunntas - Beathaichean air Haisgeir.
Tha am fiosraiche ag innse mun stoc a bhiodh iad a' cumail air Haisgeir agus na b' urrainn dhaibh a chumail air gach croit. Bhite uaireannan a' bleoghan nan caorach. B' ann bho Bhaile Raghnaill a bhiodh iad a' faighinn nan tarbh.
Iomradh air mar a ghlac a sheanair tarbh fiadhaich agus mar a leag e each ann an eathar nuair a thàinig droch shìde orra.
Fad a' Chlàir (h:m:s) - 00:05:07
Àm Clàraidh - 1968
Cànan - Gàidhlig
Seòrsa - Fiosrachadh
Cruinneachadh - Sgoil Eòlais na h-Alba
Àireamh a' Chlàir - 69053
Àireamh an Teip Thùsail - SA1968.143
Àireamh a' Chlàir Thùsail - SA1968.143.B4-B6
Càileachd an Fhuaime - Math
Cruth Inneal a' Chlàir - R2R
Àite Clàraidh:
Siorrachd - Siorrachd Inbhir Nis
Paraiste - Uibhist a Tuath
Eilean - Uibhist a Tuath
Àite a' Chuspair:
Siorrachd - Siorrachd Inbhir Nis
Paraiste - Uibhist a Tuath
Eilean - Haisgeir
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/69053/1
Tweet


text:
- TIOTAL
- Taigh-òsta Ettles, Sràid na Seann Drochaid, Inbhir Nis
- EXTERNAL ID
- GB1796_1999_116_224
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1920an; 1930an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11297
- KEYWORDS
- Taigh-Òsda Ettles
Inbhir Nis
Raibeart Burns
Taigh-òsta Ettles, Sràid na Seann Drochaid, Inbhir Nis. Thadhal Raibeart Burns agus a chompanach, am maighstear-sgoile Uilleam Neacail, air an taigh-òsta seo, air an treas cuairt de dh'Alba ann an 1787
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Teachd-a-steach na h-Eaglaise Saoire sìos
Thàinig lùghdachadh de £85,000 air teachd-a-steach na h-Eaglaise Saoire bho na coithionalan aice air a' bhliadhna a dh'fhalbh.
Bha an eaglais £310,000 gann aig deireadh na bliadhna, ach mur a b' e an teachd-a-steach bho bhith a' reic thogalaichean 's eile, bhiodh an t-suim sin air a bhith na b' fhaisge air £560,000.
Bha an t-ìsleachadh ann an teachd-a-steach nan coithionalan gu h-àraidh follaiseach anns an fheadhainn as motha.
Thuit teachd-a-steach choithionail Steòrnabhaigh còrr is £40,000 - agus bha lùghdachadh mòr cuideachd anns an airgead a fhuaireas bho choithional Dhowanvale ann an Glaschu.
Ann an àitean eile ge-tà, 's ann a thàinig àrdachadh air an teachd a-steach.
Chaidh teachd a-steach coithional Dhùn Dè suas còrr air £8,000, agus bha àrdachadh beagan is £6,000 ann am Baile Ghobhainn 's Cùil Lodair.
Atharrachadh
Tha beachd ann gur e an siostam ùr ionmhais a chaidh a thoirt a-steach ann an 2010 a bu choireach, gu ìre, airson an lùghdachaidh.
Dh'fhàg an t-atharrachadh nach fheumadh coiothionalan uidhir dhen airgead aca a thoirt seachad gu prìomh oifisean na h-eaglaise.
Chan eil Clarc Àrd-sheanadh na h-Eaglaise Saoire, an t-Urr. Seumas MacÌomhair, a' dèanamh dheth gun tug an deasbad cruaidh a bh' ann an-uiridh mu bhith a' ceadachadh laoidhean agus ionnstraimeadan-ciùil buaidh mhòr air suidheachadh an ionmhais.
"Tha fios againn gun do chaill coiothionalan cuid de bhuill ach saoilidh mi an àireamh a dh'fhàg, anns an fharsaingeachd, bha an àireamh cho beag 's nach robh sin a' dol a thoirt atharrachadh air cùisean," thuirt e.
Bidh an suidheachadh ionmhais am measg nan cuspairean air an tèid bruidhinn aig Àrd-sheanadh na h-Eaglaise Saoire ann an Dùn Èideann an t-seachdain seo tighinn.


text:
Klaipėda
‘S e baile mòr agus port[1] cudromach faisg air Palanga, air an àirde an iar Liotuàinia a th' ann an Klaipėda (IPA: kɫɐɪˑpʲeːd̪ɐ, Gearmailtis: Memel, Laideann: Memela). Tha e suidhichte air caolas far a sruthas an Abhainn Danė dhan Bhaltach, 3m os cionn ìre na mara,[2] anns an roinn Klaipėdos Rajono, 290km air falbh bho Vilnius (prìomh-bhaile na dùthcha), 202km bho Phanevėžys, 198km bho Kaunas agus 139km bho Šiauliai.[3] Chaidh Klaipėda a chlàradh ann an 1252 agus fhuair e còirichean mar bhaile ann an 1254. Cha do chlàradh an t-ainm ann an Liotuànais gu ruige 1413 nuair a sgrìobh an Righ Vytautas Didysis mu dheidhinn àite air an robh Caloypede. Tha 161,300 duine a' fuireach ann.[4] 'S e an treas baile as motha na dùthcha a th'ann cuideachd.[5]
Bailtean Co-cheangailte[deasaich | deasaich an tùs]
- Cherepovec
- Cleveland
- Debrecen
- Gydnia
- Kaliningrad
- Karlskrona
- Kotka
- Køge
- Kuji
- Leipzig
- Liepāja
- Lübeck
- Mannheim
- Mogilev
- North Tyneside
- Odessa
- Qingdao
- Rügen
- Szczecin


text:
Tha e gu math duilich ar bogsa a-steach a dhìon bho spama agus malware agus bhìorasan a tha a 'tighinn a-steach. Ge-tà, le criomag spama, faodaidh tu casg a chur air droch ionnsaighean droch-bhris agus bhìorasan agus siostam obrachaidh. Tha Igor Gamanenko, an Semalt Manaidsear Soirbheachd Luchd-ceannach, a 'tabhann dhut sùil a thoirt air na sgàilean spam as fheàrr airson Windows:
Spamihilator:
'S e aon de na sgàilearan spama as fheàrr agus as èifeachdaiche. Tha Spamihilator na phrògram furasta a chleachdadh agus tarraingeach a tha ag obair le gach cleachdaiche post-dealain. Chaidh am bathar-bog seo a leasachadh le Bayesian Filters agus tha ìre iomchaidh aige air an eadar-lìon - kangertech protank 2 reviews. Tha Spamihilator a 'cuideachadh le bhith a' toirt air falbh còrr is 90% de na teachdaireachdan spama mus ruig iad am bogsa a-steach agad. Ge bith co-dhiù a chleachdas tu Yahoo ID, MSN ID no a bheil cunntas Gmail agad, faodaidh tu an sgamag spam seo a stàladh agus a h-aonaachadh gu furasta agus gu h-iomchaidh. Tha an t-inneal seo air a dheagh shuidheachadh agus faodaidh e obrachadh le siostaman obrachaidh 30-bit agus 60-bit.
Spamfence:
'S e Spamfence aon de na sgàilearan spam as fheàrr, an-asgaidh air an eadar-lìon. Is e dòigh furasta, furasta is luath a th 'ann airson faighinn cuidhteas de phuist-d spam. A bharrachd air an sin, tha e a 'cuideachadh le bhith a' crìonadh ar bhìorasan agus a 'cleachdadh eXpurgate airson a dhleastanasan a choileanadh. Is e eXpurgate roghainn de Spamfence a bhios a 'dìon do bhogsa a-steach airson fad.
SpamExperts:
Tha an inneal SpamExperts a 'cuideachadh le bhith a' comharrachadh agus a 'cur às do spam post-dealain..Bidh an inneal seo gu h-èifeachdach ag obair le gach ID post-d agus a 'rèiteachadh prògram sam bith gu foirmeil. Faodar a chleachdadh gu h-ionadail agus anns na sgòthan agus a 'cumail sùil air a h-uile teachdaireachd a tha a' dol a-mach agus a 'tighinn a-steach. Tha SpamExperts air a bhith a 'faighinn tlachd mar thoradh air an eadar-aghaidh a tha furasta a chleachdadh leis a' chleachdaiche agus àireamh mhòr de roghainnean.
K9:
Tha K9 fìor shìmplidh, mionaideach, furasta agus furasta a chleachdadh airson pasgan spam airson Windows. Tha an inneal seo ag obair leis a 'chunntas POP, ID Gmail, Yahoo IDs, agus Rediff.com. Tha e a 'toirt cothrom dhut a h-uile feart a ruigsinn tro chlàr-obrach a tha furasta a chleachdadh leis an neach-cleachdaidh, far am faod thu rèiteachadh nan puist-d agad atharrachadh agus a chuir casg air spammers bho bhith a' cur thugailean puist-d gun mhilleadh.
SpamCombat G-Lock:
Tha e sàbhailte a ràdh gu bheil G-Lock SpamCombat na inneal a tha gu math cuimseach, comasach agus feumail a chuidicheas le litrichean spam a sgaoileadh gu cunbhalach. Bidh e a 'dèanamh feum de liosta dubh DNS airson a ghnìomhan a choileanadh. G-Lock Tha craiceann puist-d bunaiteach aig SpamCombat cuideachd a tha a 'cur casg air spamaichean agus teachdaireachdan maiseach bho bhith ag adhbhrachadh dhuilgheadasan dhut. Is e cuid de na feartan follaiseach a th 'ann de chriathraidean iom-fhillte, Whitelists, Blacklists, validators HTML, sgrìobadairean DNSBL agus criathrairean Bayesian. Faodaidh tu aon de na roghainnean sin a thaghadh agus am faigh iad amalaichte le Windows, IMAP, agus POP3.
MailWasher Saor:
Tha e fìor gu bheil MailWasher Free na phrògram sùbailte spama sùbailte, èifeachdach, feumail agus eireachdail airson Windows. Faodar an inneal seo an-asgaidh a bhith amalaichte le iomadh ID post-d agus a 'sgrìobadh an malware agus na bhìorasan taobh a-staigh diogan. Tha e na eadar-aghaidh a tha furasta a chleachdadh leis a 'chleachdaiche agus tha roghainnean leithid sgrìobadh spama agus obair sgrìobadh puist-d le POP3, AOL, IMAP, agus Gmail ann an dòigh nas fheàrr.
SpamWeasel:
Tha SpamWeasel ainmeil airson a 'chànan sgrìobhaidh làn-chuimsichte a bhios e a' cleachdadh gus fuasgladh fhaighinn air dàta neo-phuist agus puist-d. Is e seo aon de na prògraman as cumhachdaiche airson do phuist-d agus siostaman obrachaidh. Bidh e a 'sgrìobhadh chraobhan ùra gus stad a chuir air teachdaireachdan nach eil a' tighinn tron latha.


text:
Blog
Fo-roinnean
Taghadh de leabhraichean mu dheidhinn a' Chiad is an Dàrna Cogaidh - ficsean, bàrdachd agus eachdraidh-beatha..
Air a sgrìobhadh le Shelagh
|
Air 26.10.2017 |
Air ùrachadh air 26.10.2017 |
Air a chuir ris Blog
|
Tha Comhairle nan Leabhraichean air cruinneachadh de dhàin ùra agus aithnichte le Catrìona NicGumaraid, ùghdar Rè na h-Oidhche / The Length of the Night (Canongate, 1994), a chur ri chèile.Leugh'Àilleagan am Measg nam Flùr / The Beauty Amongst the Flowers' air-loidhne..
Air a sgrìobhadh le Micaela Ash
|
Air 23.06.2017 |
Air ùrachadh air 23.06.2017 |
Air a chuir ris Blog
|
Blog mu dheidhinn turas a bh' aig Micaela Ash gu na Ranntairean Palastaineach.
20 leabhar Gàidhlig stèidhichte ann am bailtean mòra ann an Alba agus air feadh an t-saoghail
Air a sgrìobhadh le Shelagh
|
Air 26.04.2017 |
Air ùrachadh air 10.10.2018 |
Air a chuir ris Blog
|
Bhruidhinn mi ri Ceitidh Hutton beagan làithean mus deach an leabhar ùr aice, Grumpa: Am Bodach Busach, a chur air bhog. Tharraing mi air falbh i bhon a’ ghunna-gloidh aice, far an robh i a’ dèanamh pupaid den a’ phrìomh charactar, a bhios a’ tighinn còmhla rithe gu tachartasan agus leughaidhean. Tha Ceitidh air seachd leabhraichean-cloinne a sgrìobhadh gu ruige seo agus ’s ann leis a’ chompanaidh aice fhèin, Dealan-dè, a chaidh an dà leabhar mu dheireadh aice fhoillseachadh.
Mus d’fhuair mi a-mach tuilleadh mu dheidhinn Grumpa, dh’fhaighnich mi do Cheitidh dè an leabhar a sgrìobh i fhèin air..
Air a sgrìobhadh le Micaela Ash
|
Air 08.03.2017 |
Air ùrachadh air 16.03.2017 |
Air a chuir ris Blog
|
Lèirmheas air 'An Làmh a Bheir' le Seonaidh Charity
Air a sgrìobhadh le Micaela Ash
|
Air 06.03.2017 |
Air ùrachadh air 07.04.2017 |
Air a chuir ris Blog
|
Lèirmheas air 'A' Choille Fhiadhaich' le Coinneach Lindsay
20 Dealbhan-cluiche Gàidhlig
Air a sgrìobhadh le Shelagh
|
Air 13.02.2017 |
Air ùrachadh air 15.02.2017 |
Air a chuir ris Blog
|
Sealladh air naidheachdan bho 2016 ann an saoghal litreachas na Gàidhlig
Air a sgrìobhadh le Shelagh
|
Air 19.01.2017 |
Air ùrachadh air 14.03.2017 |
Air a chuir ris Blog
|
Dè an leabhar Gàidhlig as fheàrr leat? Am b’urrainn dhut còmhdach nas fheàrr a dhealbhachadh air a shon?
Tha sinn a’ ruith co-fharpais airson postair a dhealbhadh airson Latha nan Leabhraichean 2017 (2 am Màrt), a thèid a chrochadh ann an uinneagan bùth Chomhairle nan Leabhraichean!
A' sealltainn duilleag {start} gu {end} à {total} ({pages} duilleagan)


text:
Fiosrachadh luath
Modh Cumadh: Mùdar Preform
Material Toraidh: Plastaig
Product: clò-bhualaidh preform
stuthan craobhan agus caochladh: S136
muilnean preform: caochladh 24
Meud amhach: 28mm
cuideam: 19g
Làimhseachadh uachdar: Mirror Polish
Seòrsa an Rùdair: dùin far an tobar teth
Mollteag beatha: 3,000,000-5,000,000shots
seòrsa preform: gun earball
pàirt shònraichte: air a thoirt seachad taobh a-staigh bliadhna 1
bathar Tuairisgeul
Feart Mould
1. Stuth stàilinn: Bidh prìomh phàirtean a 'mhullach a' gabhail os làimh stàilinn staoin S136, le crìochnachadh uachdar àrd agus cruaidh suas gu HRC48-52. Tha a 'mhullach-mhodail P20 crome plated, agus tha pròiseas chrome a' cuideachadh le seachnadh.
2. Fèin-lock agus dùnadh air leth airson gach cuibhle gus gealltanas àrd a thoirt seachad agus nas lugha de dhìth air an toradh ro-dheireadh dheireannach.
Siostam rèiteachaidh 3.Off-center gus dèanamh cinnteach à eadar-dhealachadh tiùir preform <0.05mm.
4. Thathar a 'cur a-steach geata luibhear teatha an t-sròin; chan fheum thu earball preform a ghearradh agus shàbhail e cosgaisean obrach.
5. Ràtaiche teth: tha aon sòn teodhachd a 'cumail smachd air teòthachd aon phuing; bhiodh e a 'cur casg air na lochdan geal air an preform.
Bidh teasairgadair teas-ruadh a 'gabhail ri teicneòlas ltalian agus pàirtean branda ainmeil ainmeil.
6. Bidh dealbhadairean eòlach a 'dealbhadh múnal preform a rèir cruth a' bhotal mu dheireadh; tha tinneas agus àirde preform air a dhealbh gu reusanta agus gu foirfe gus dèanamh cinnteach gu bheil na botail deireannach a 'cur cuideam air solas ach a' faireachdainn cruaidh.
FAQ
Dè mu dheidhinn smachd càileachd?
Tha sgioba proifeasanta againn gus smachd a chumail air càileachd an inneal, oir tha sinn a 'tuigsinn gur e smachd càileachd a' chiad phrìomhachas a th 'ann airson gnìomhachas a ruith.
Dè an ùine as luaithe a th 'agad?
Airson a 'mhòr-chuid de mhodail, latha-obrach 45 (gun saor-làithean oifigeil Sìonach) an dèidh na h-ath-thaghadh a fhuaras agus dealbhan mhoile aontaichte.
Dè an seòrsa pròiseas a bhios tu a 'cleachdadh air uachdar mullaich?
1) Sgàthan sgiobalta
2) Uidheam
3) Làimhseachadh plataidh air a 'chridhe agus an cuibhreann.
Ciamar a bheir sinn cead dha samples?
1) Faodaidh tu a thighinn gu bhith a 'faighinn an deuchainn lobhta dìreach.
2) B 'urrainn dhuinn samples a chuir agus milleadh bhidio a ruith thugaibh.
Dè mu dheidhinn an dèidh seirbheis?
Tha lìbhrigeadh pàirtean eile ri fhaighinn, agus faodaidh tu fios a chur thugainn aig àm sam bith.


text:
Las Palmas (provincia)
'S e provincia na Spàinne a tha ann an Las Palmas. Tha e na laighe anns Na h-Eileanan Canàrach, air an àirde an iar-dheas na dùthcha thall sa Chuan Shiar. 'S e Las Palmas de Gran Canaria a tha na phrìomh-bhaile. Chaidh an roinn a chruthachadh ann an 1833 le Javier de Burgos, a bha na Rùnaire na Stàite agus Leasachaidh aig an àm.[1] B' e an siostam-riaghalaidh iondail na Frainge a chleachd e mar mhodal. Chuireadh a-steach Coimhearsnachd fèin-riaghlaidh nan Eilean Canàrach i ann an 1978, nuair a sgrìobhadh Bun-reachd ùr.[2] Sìnidh Las Palmas fad 9 eilean no 4,066km²[3] agus tha 1,096,980 duine a' fuireach ann.[4] Le sin, 's e an 46mh roinn as motha na Spàinne a thaobh talmhainn agus an 12mh a thaobh àireimh-sluaigh. 'S e Santa Cruz de Tenerife an aon roinn a tha faisg oirre o chionn' s gur e eileanan a th' ann.[5] 'S e Spàinntis a tha ga bruidhinn an seo.


text:
Bùithtean
Bidh na bùithtean a leanas a' reic measgachadh de leabhraichean Gàidhlig. Ma tha sibh airson tuilleadh leabhraichean Gàidhlig fhaicinn ann am bùth anns an sgìre agaibh fhèin, nach cuir sibh fios chun Oifigear Reic is Margaideachd, agus cuiridh sinn fios thucasan.
Glaschu
- Bùth Chomhairle nan Leabhraichean - 32 Sràid Achadh a' Mhansa, Glaschu G11 5QP
- Abbey Books - 2 Well Street, Pàislig PA1 2SP (làrach-lìn)
Dùn Èideann
- Blackwell's Bookshop - 53-59 South Bridge, Dùn Èideann EH1 1YS
- The Lighthouse - 43-45 West Nicolson Street, Dùn Èideann EH8 9DB (leabhraichean Gàidhlig ri thighinn!) (làrach-lìn)
Na h-Eileanan Siar
- The Baltic Bookshop - 8-10 Cromwell Street, Steòrnabhagh HS1 2DA
- An Lanntair - Kenneth Street, Steòrnabhagh HS1 2DS
- MacGillivrays - 20 Balivanich, Beinn na Fadhla HS7 5LA (làrach-lìn)
Obar Dheathain
- Blackwell's University Bookshop - 99 High Street, Obar Dheathain AB24 3EN
A' Ghàidhealtachd
- Achins Bookshop - Inverkirkaig, Loch an Inbhir, Lairg IV27 4LR
- Ullapool Bookshop - Quay Street, Ulapùl IV26 2UE (làrach-lìn)
- Highland Bookshop - 60 High Street, An Gearasdan PH33 6AH (làrach-lìn)


text:
Dh'eug an Hiortach mu dheireadh
Bhàsaich an neach mu dheireadh a bha beò a rugadh ann an Hiort.
Rugadh Raonaid NicIain san eilean anns an Iuchar 1922, agus bha i ochd bliadhna de dh'aois nuair a dh'fhàg na daoine air 29mh an Lùnastal 1930.
Chaidh i a dh'fhuireach a Bhruaich Chluaidh, far an do phòs i.
Chuir i na bliadhnaichean mu dheireadh aice seachad ann an dachaigh-cùraim sa bhaile.
Thill i corra-uair chun an eilein còmhla ri Hiortaich eile.
Thuirt Urras Nàiseanta na h-Alba, leis a bheil Hiort, gur e tè gu math prìobhaideach a bh' innte.
Thuirt Alasdair Bennett, Manaidear Tuaithe agus Eileanan a Tuath aig Urras Nàiseanta na h-Alba:
"'S e là brònach a th' ann, agus dha-rìribh deireadh linne, agus sinn a' cluinntinn gun do bhàsaich an Hiortach mu dheireadh.
"Bha mi cho fortannach 's gun do thachair mi ri Raonaid grunn thursan. Bha i gu math prìobhaideach, ach gu math coibhneil.
"Às leth Urras Nàiseanta na h-Alba, agus a h-uile duine a tha a' coimhead às dèidh Hiort, nochdamaid co-bhròn do a teaghlach agus a h-iomadh caraid."


text:
- TIOTAL
- 14422 'Ben a' Chaoruinn' a' ruighinn Eilginn, 1926
- EXTERNAL ID
- PC_HRS_STATIONS_001_478
- ÀITE
- Eilginn
- SIORRACHD/PARRAIST
- MOIREIBH
- DEIT
- 7 Dàmhair 1926
- LINN
- 1920an
- CRUTHADAIR
- A G Ellis
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27200
- KEYWORDS
- Rèile na Gàidhealtachd
HR
rathaidean-iarainn
14422 @ben a' Chaoruinn'; a' ruighinn Eilginn air trèana a' dol chun an ear.
B' i locomotive clas 'Big Ben a bh' anns an locomotive seo. Chaidh a togail ann an 1909 agus b' i Àir. 62 air Rèile na Gàidhealtachd. Chaidh an t-àireamh 14422 a thoirt dhi le Rèile Lunnainn, Meadhan-thìre & Alba agus chaidh a briseadh suas sa Mhàrt 1937.
Dh'fhosgail Stèisean Eilginn air 25 Am Màrt 1858 agus, an dèidh Inbhir Nis, b' e am baile bu mhotha air lìonra na Gàidhealtachd


text:
"Briseadh dùil" is seirbheis adhair ga stad
Tha ceannardan gnothachais ann an Inbhir Nis ag ràdh gur e bristeadh-dùil mòr a th' ann gu bheil Flybe gus an t-seirbheis eadar am baile is Lunnainn a stad.
Chan eil ann ach beagan mhìosan bho thòisich an t-seirbheis.
Dh'innis Flybe aig deireadh na seachdain seo chaidh gun stad an t-seirbheis eadar Inbhir Nis is Port Adhair London City air an 22na là den Ghearran.
Thuirt a' chompanaidh nach eil iarrtas gu leòr ann airson na seirbheis, a thòisich san Damhair.
Thuirt Àrd-Stiùiriche HIAL, Inglis Lyon, gur e call a th' ann, ach gur e dùbhlan a th' ann daonnan seirbheis ùr a thòiseachadh sa Gheamhradh, is gun robh na plèanaichean leathach falamh.
Thuirt Stiùbhairt Nicol bho Sheòmhraichean Malairt Inbhir Nis gur e bristeadh-dùil mòr a th' ann.
Tha e ag ràdh ge-tà, gu bheil Flybe air na seirbheisean a stad rè-ùine seach cur às dhan t-slighe buileach, is mar sin gu bheil dòchas air choireigin ann fhathast.
Tha an naidheachd a' fàgail gur e Easyjet a-mhàin a bhios a' sgèith eadar Inbhir Nis is Lunnainn.


text:
"Bu chòir ionadan-seirbheis a ghlèidheadh"
Chaidh iarraidh air Comhairle na Gàidhealtachd beachdachadh às ùr air planaichean gus sreath de dh'ionadan-seirbheis san sgìre a dhùnadh.
Bha fearg ann an uair a dh'innis an t-Ùghdarras an-uiridh gun robh iad am beachd a' mhòr-chuid de na h-ionadan a dhùnadh.
Thug a' Chomhairle sùil às ùr air a' ghnothach ach ann an conaltradh poblach ùr tha iad fhathast a' moladh 22 de na h-ionadan a dhùnadh is na seirbheisean a thoirt seachad ann an leabharlannan is an leithid.
Thuirt am ball Nàiseantach dhan Eilean Sgitheanach, Loch Abar is Bàideanach, Dàibhidh MacThòmais, gu bheil e a' tuigsinn gur ann airson airgead a shàbhaladh a tha a' Comhairle na Gàidhealtachd.
Thuirt e ge-tà nach ann mar sin a dh'obraicheadh an gnothach air a' cheann thall leis gu bheil na h-ionadan a' cumail cosnadh ri tòrr agus a' cur ri eaconomaidh sgìrean iomallach.
Dh'iarr e gun tèid na h-ionadan air fad a ghlèidheadh is thuirt e gum bu chòir dhan t-sluagh am beachd a chur dhan Chomhairle fhad 's bhios cothrom aca.
Thìg an conaltradh poblach gu ceann sa Mhàirt.


text:
- TIOTAL
- Clann Dòmhnaill na Ceapaich
- EXTERNAL ID
- QZP40_82_VOLII_P011
- DEIT
- 1845
- LINN
- 1840an
- CRUTHADAIR
- Robert R McIan
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30829
- KEYWORDS
- èideadh Gàidhealach
cinnidhean
eachdraidh chinnidhean
tachartasan chinnidhean
tartain
"Chaidh "The Clans of the Scottish Highlands" le Seumas Logan fhoillseachadh mar chuimhneachan ceud bliadhna air Ar-a-mach nan Seumasach ann an 1745. Bha e dealbhaichte le Raibeart R MacIain.
Gu tric 's e MacDonell a' Bheurla a th' air Clann Dòmhnaill na Ceapaich agus Garragaich agus canar Clann Raghnaill Loch Abar riutha. Tha iad de shliochd Alasdair Charraich, an 3mh mac aig Iain, Triath nan Eilean. Chaidh arfuntachadh air sgàth 's gun do ghabh e pàirt ann an ar-a-mach Dhòmhnaill Bhealaich ann an 1431 agus chaidh a' mhòr-chuid den fhearann aige gu Mac an Tòisich, ceann-cinnidh Cloinn Chatain, rud a dh'adhbharaich connsachadh fada eadar an dà chinneadh. B' ann air Raghnall, an ceathramh fear de shliochd Alasdair Charraich, a chaidh an cinneadh ainmeachadh mar 'Clann Raghnaill Loch Abar'.
Chaidh Iain, 4mh den Cheapaich, a chur às a dhreuchd leis a' chinneadh air sgàth 's gun tug e seachad fear-cinnidh gu ceann-cinnidh Cloinn an Tòisich. Na dhèidh thàinig a cho-ogha, Dòmhnall Glas, agus chaidh a mhac-san, Raghnall, a chur gu bàs airson mòr-thraoidhtearachd còmhla ri Camshron Loch Iall.
Bha Raghnall, 9mh den Cheapaich fon choill airson a' mhòr-chuid dhe bheatha. Chaidh Alasdair, an 12na ceann-cinnidh, agus a bhràthair a mhurt le chèile ann an 1633, gnìomh a th' air a chomharrachadh aig Tobair nan Ceann, faisg air Inbhir Garadh. Seo far an deach cinn an t-seachdnar mhurtair a nighe mus deach an toirt do Mhorair Dòmhnallach Inbhir Garadh.
Chaidh an cath mu dheireadh eadar cinnidhean air Ghàidhealtachd a chur aig Maol Ruadh ann an 1688; b' e an connsachadh eadar Clann Raghnaill Loch Abar agus Clann an Tòisich timcheall air an fhearann air an robh Clann Raghnaill ann an Loch Abar a b' adhbhar dha. Theirte 'Colla nam Bà' ri Colla, 15mh den Cheapaich, 's dòcha air sgàth 's gun do chuir e ruaig air uimhir de chrodh Cloinn an Tòisich. Bha e a' sabaid airson a' Phrionnsa Theàrlaich aig Sliabh an t-Siorraidh ann an 1715 agus thug a mhac Alasdair taic do na Stiùbhartaich ann an 1745. B' e buidheann beag de Chlann Dòmhnaill na Ceapaich a thug a' chiad bhuille às leth a' Phrionnsa Theàrlaich nuair a stad iad saighdearan an riaghaltais san t-slighe 's iad ag ullachadh ionnsaigh obann air na bha cruinnichte ann an Gleann Fhionghain. Chaidh Alasdair fhèin a mharbhadh aig Cùil Lodair. Chaochail ceann-cinnidh mu dheireadh na Ceapaich a bha san loidhne dhìrich ann an 1889"


text:
- TIOTAL
- Plana-làir de Chathair-eaglais na Cananaich, an t-Eilean Dubh
- EXTERNAL ID
- QZP40_458_P022
- ÀITE
- A' Chananaich
- SIORRACHD/PARRAIST
- ROS: Ros Mhaircnidh
- DEIT
- 1885
- LINN
- 1880an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31224
- KEYWORDS
- Cathair-eaglais na Cananaich
Aonghas Peutan
An t-Eilean Dubh
an t-Ath-leasachadh
Oilbhreis Crombail
zoomable
Seo plana-làir de Chathair-eaglais na Cananaich a bheir sealladh air an togalach mar a bha e bho thùs. Thàinig an dealbh seo à leabhar Aonghas J Peutan, 'Illustrated Guide to Fortrose and Vicinity, with an appendix on the Antiquities of the Black Isle', a chaidh fhoillseachadh ann an Inbhir Nis ann an 1885.
Chaidh a' chathair-eaglais a thogail an toiseach ann an 1250 ach chan eil mòran dhen togalach sin air fhàgail.
Tha na pìosan a tha nan seasamh fhathast air an comharrachadh ann an dubh air a' phlana seo. 'S iad sin an trannsa a deas gu ionad na h-altair, an trannsa a deas gu meadhan na h-eaglais, agus an seòmar cruinneachaidh fa leth. 'S e a' phàirt as sine den chathair-eaglais fo-chroit an t-seòmair cruinneachaidh a chaidh a thogail timcheall air 1235. Tha a' chòrr cho aost ri deireadh an 14mh agus toiseach a' 15mh linn.
Aig àm an Ath-leasachaidh bha a' chathair eaglais feumach air obair a dhèanamh oirre agus chaidh pàirt dhith a chàradh. Tha e air a ràdh gun tug Crombail leis a' chuid a bu mhotha den chloich anns na 1650an gus an togadh e an gearasdan ann an Inbhir Nis


text:
Naidheachdan 11:00m
15 An t-Ogmhìos 2016 Ùraichte aig Ùraichte aig
An t-Aonadh Eòrpach
Thuirt an Seansalair, Seòras Osborne, agus an Seansalair Làbarach a bh' ann roimhe, Alasdair Darling, gum feumadh buidseat ann an èiginn a bhith ann nam fàgadh Breatainn an t-Aonadh Eòrpach. Tha iad ag ràdh gur e beachd neo-eisimeileach an Institiùid Airson Sgrùdaidh Fhiosgail gum fàgadh sin toll de £30bn anns an sporan phoblach, agus gum feumadh an uair sin seirbheisean poblach a ghearradh agus cìsean a dhol suas mu choinneimh sin. Thuirt 57 Ball-Pàrlamaid Tòraidheach a th' airson an AE fhàgail gun cuireadh iad stad air buidseat den t-seòrsa sin. Thuirt seann Rùnaire na h-Obrach agus Peinseinn, Iain Donnchadh Mac a' Ghobhainn, gur e bruidhinn air buidseat èiginneach an rud as gòraiche fhathast a rinn an iomairt airson fuireach anns an AE.
Cion-cosnaidh
Bha 11,000 nas lugha de dhaoine gun chosnadh agus a' sireadh obrach an Alba anns na trì mìosan eadar an Gearran agus an Giblean, leis an àireamh a' tuiteam gu 160,000. Bha an àireamh air feadh na Rìoghachd Aonaichte sìos cuideachd anns na mìosan sin mu 20,000, gu 1.67m.
Foghlam
Tha deasbad air foghlam ann an Alba aig àrd-choinneimh ann an Dùn Èideann an-diugh. 'S e Rùnaire an Fhoghlaim, Iain Swinney, agus Riaghaltas na h-Alba, a chuir a' choinneamh air dòigh. Tha riochdairean nam pàrtaidhean eile an làthair, agus iad a' bruidhinn, am measg rudan eile, air co-ionnanachd ann am foghlam dhan a h-uile sgoilear, ge b' i cà' bheil iad a' fuireach no dè an sgoil dha bheil iad a' dol.
Bàgh an Eige
Ghlèidh Pàirce Ghnìomhachais Bhàgh an Eige air taobh sear Rois cùmhnant anns a bheil luach mòran mhilleananan not mar làrach air an tèid na crainn a chur ri chèile airson tuath-gaoithe mòr Beatrice an ceann a-muigh Linne Mhoireibh. Chuir an Global Energy Group, a tha a' ruith Phàirce Bhàgh an Eige, an ainm ris a' chùmhnant sa mhadainn an-diugh le Siemens, a tha am measg nam buidhnean togail air a' phròiseact. Ged a thèid na crainn a thogail air làraich eile thèid an cur ri chèile aig Bàgh an Eige agus an gluasad a-mach gu Raon Beatrice. Thuirt Global Energy gun glèidh agus gun cruthaich seo còrr is 100 cosnadh ged nach urrainn dhaibh a bhith mionaideach mu na h-àireamhan sin.
Sir Philip Green
Dh'innis Sir Philip Green, dham buineadh BHS, do Bhuill-Phàrlamaid gu bheil e fìor-dhuilich mun dòigh san deach a' chompanaidh bhùithnean fodha. Tha Sir Philip, a tha a' toirt fianais an-diugh do Chomataidh na h-Obrach 's nam Peinnsean ann an Taigh nan Cumantan. Tha casaidean na aghaidh gun do tharraing e cus airgid a-mach às a' chompanaidh, agus gur e sin as coireach gun deach i fodha.
Croitearachd
Thuirt Mìcheal Ruiseal, a bha na mhinistear airson croitearchd gu bheil dragh mòr air mu dhol a-mach Choimisein na Croitearachd, agus gun tog e a' chùis leis a' mhinistear a th' ann an-dràsta, Fearghas Ewing. Tha riochdairean croitearachd a' coinneachadh ann an Dùn Èideann an-diugh agus connspaid a' sìor-dhol air adhart mun dòigh sa bheil an Coimisean a' dèiligeadh ri comataidhean ionaltraidh.


text:
Ochdnar fo chasaidean buill-choise
Chaidh casaidean a chur an aghaidh ochdnar fhireannach gun robh iad an sàs ann am buaireadh nuair a chluich Elgin City an aghaidh Caley Thistle Inbhir Nis air a' mhìos a chaidh.
Dh'innis Poileas Alba gun deach ochdnar fhireannach a chur fo chasaid co-cheangailte ri buaireadh a ghabh àite là a' gheama.
Tha ceathrar fhireannach, a tha 20, 19, 18 agus 16, fo chasaid co-cheangailte ri buaireadh a thachair às dèidh a' gheama, a chaidh a chumail air an 21mh den Fhaoilleach.
Tha triùir a tha 16 agus fireannach 22 fo chasaid fo Achd Droch-Ghiùlain a' Bhuill-Choise co-cheangailte ri rudan a thachair sa phàirce tron gheama aig Borough Briggs.
Nochdaidh an ochdnar ann an Cùirt an t-Siorraim an Eiliginn aig àm eile.


text:
Luadhadh ann an Àiliginn.
Tuilleadh mar seo:
Mar a bha iad a' luadhadh...
Fighe agus luadhadh.
Luadhadh chas ann an...
Luadhadh an Colbhasa.
Fiosraichean - Mrs Margaret Cross
Luchd-clàraidh - Dr Iain MacAonghuis
Geàrr-chunntas - Luadhadh ann an Àiliginn.
Bhite a' dèanamh chlòitean agus phlangaidean. Bhiodh ochdnar no naoinear a' suidhe mun cuairt agus a' seinn òran fhad 's a bha iad a' luadhadh. Bhite ag òl uisge-beatha cuideachd. Bhiodh na fir a' tighinn a-steach às dèidh làimh agus uaireannan bhiodh dannsa ann. Stad seo ron Chiad Chogadh.
Criomagan de dhà òran luaidh air aithris. Anns na h-òrain, tha fear a' caoidh nach eil e comasach dha a bhith còmhla ri a leannan.
Fad a' Chlàir (h:m:s) - 00:05:31
Àm Clàraidh - 1962.06
Cànan - Gàidhlig
Seòrsa - Òran, Fiosrachadh
Cruinneachadh - Sgoil Eòlais na h-Alba
Àireamh a' Chlàir - 14029
Àireamh an Teip Thùsail - SA1962.020
Àireamh a' Chlàir Thùsail - SA1962.20.A15
Càileachd an Fhuaime - Meadhanach Math
Cruth Inneal a' Chlàir - R2R
Àite a' Chuspair:
Siorrachd - Ros is Cromba
Paraiste - A' Chomraich
Baile/Àite - Àiliginn
Notaichean a' Chlàir - 2 verses (one from each song).
Ceangal Maireannach - http://www.tobarandualchais.co.uk/gd/fullrecord/14029/1
Tweet


text:
Fios a' tighinn mu chùmhnant nan aiseagan
Tha dùil ri fios goirid às dèidh 9.00m Diardaoin cò gheibh cùmhnant nan aiseagan air a' chosta an iar.
'S iad Caledonian Mac a' Bhruthainn agus a' chompanaidh phrìbhideach, Serco, a tha a' farpais air a shon.
Tha luach £1b sa chùmhnant, a mhaireas ochd bliadhna.
Thuirt Riaghaltas na h-Alba nach robh dol às aca fo laghan Eòrpach ach an cùmhnant a chur a-mach gu tairgse.
Tha cuid a' cumail a-mach, ge-tà, nach robh feum air a' phròiseas.
Thèid fianais a thogail aig Holyrood an-diugh agus aonadh an RMT ag ràdh gum biodh droch bhuaidh air tuarasdail agus còirichean obrach nan rachadh an cùmhnant a chur dhan roinn phrìbhidich.
Bidh naidheachdan nas fhaide na an àbhaist air BBC Radio nan Gàidheal aig 10.00m an-diugh.


text:
- TIOTAL
- Dealbhadh de Stèisean Drochaid a' Bhanna ('s Stèisean Àird Ghaoithe a th' air a-nis)
- EXTERNAL ID
- GB232_D501_40
- ÀITE
- Àird Gaoithe
- SGÌRE
- Baile Dhubhthaich
- SIORRACHD/PARRAIST
- ROS: Cinn Chàrdainn
- CRUTHADAIR
- London, Midland & Scottish Railway
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 8169
- KEYWORDS
- loidhneachan-rèile
stèiseanan rèile: loidhne-rèile na Gàidhealtachd
zoomable
deilbh leudachail
'S e dealbhadh de Stèisean Drochaid a' Bhanna a tha seo. Chan eil ceann-latha air an dealbhadh seo ged a tha an tiotal "LMS Scottish Division, Highland District" a' comharrachadh gun deach a dhealbh eadar 1923, an uair a chaidh Loidhne-rèile na Gàidhealtachd a ghabhail fo smachd Loidhne-rèile Lunnainn agus Alba, agus ann an 1948, an uair a bha loidhneachan-rèile Bhreatainn air an cur fo smachd an riaghaltais. Air an 2mh dhen Chèitein 1977, chaidh ainm an stèisean atharrachadh gu Àird Ghaoithe.
An uair a bhathar a' togail an loidhne-rèile bho Inbhir Nis gu ceann a tuath na h-Alba anns na 1860an, bha tòrr smachd aig an fheadhainn leis an robh am fearann air an t-slighe a bha an loidhne-rèile a' gabhail. Air ceann nan uachdarain bha an 3mh Diùc Chataibh. Gus an taobh an iar dhen oighreachd aige fhosgladh rinn e cinnteach gun robh an loidhne-rèile a' leantainn taobh a deas caolas Chataibh agus a-steach chun an Luirg. Mar sin, b' fheudar do Stèisean Drochaid a' Bhanna a bhith air a thogail air taobh thall a' chaolais bho Drochaid a' Bhanna. 'S e Àird Ghaoithe a chaidh a thoirt air an tuineachadh a dh'fhàs mun cuairt air an stèisean.
B' e Drochaid a' Bhanna an ceann-uidhe aig Loidhne-rèile Inbhir Nis agus Siorrachd Rois gus an deach cur ris an loidhne le Loidhne-rèile Chataibh a' dol a tuath agus an ear gu ruige Goillspidh. Dh'fhosgail an loidhne air a' 1mh dhen Iuchar 1870 agus tha trèanaichean do luchd-siubhail fhathast ga fhrithealadh ged a sguir trèanaichean carago anns An Fhaoilleach 1984


text:
LearnGaelic, SMO and their innovative new approach to punctuation in press releases
'S fhìor thoil le Gilleasbuig na dòighean ùr-nòsach seo, oir tha beàrnan eadar facail a' coimhead cho sean-fhasanta, nach eil?
Is math an obair a rinn Sabhal Mòr (neo "ant-Sabhail" mar a th' aig a' bhrath-naidheachd) agus LearnGaelic an seo.
Gilleasbuig:
"Thae na thoileachas dhomh meal anaidheachd achur air an tsàr-obaira rinn LearnGaelic agus Ant-Sabhail, a chuireas cho mòrriar storas fhacal agus athogas ar mothachaidheana thaobh etc etc"


text:
Cuireadh don phoball beachd a thoirt air Plana Gàidhlig an oilthighe
Tha Oilthigh na Gàidhealtachd agus nan Eilean a’ foillseachadh co-chomhairle phoblach air a’ Phlana Ghàidhlig ùr aca a tha san amharc.
Tha an sgrìobhainn a’ mìneachadh mar a tha an t-oilthigh an dùil leantainn air adhart ag adhartachadh agus a’ leasachadh cleachdadh air a’ Ghàidhlig tro a mhodhan-obrach, a chonaltraidhean agus tron churraicealam bho 2018 gu 2022.
Am measg nam molaidhean, tha neartachadh air Gàidhlig sa churraicealam, toradh barrachd stòrasan dà-chànanach do dh’oileanaich, solarachadh chothroman trèanaidh do luchd-obrach agus meudachadh na h-uimhir de Ghàidhlig ann an stuthan margaideachd agus conaltraidh.
Is e an sgrìobhainn seo an trìtheamh Plana Gàidhlig aig an oilthigh. B’ e an t-oilthigh a’ chiad aitreabh foghlaim àrd-ìre ann an Alba a thug Plana Gàidhlig gu buil, ann an 2010. Tha cuireadh aig buill den phoball am plana ùr a leughadh agus am beachdan air a cho-roinn rè nan ochd seachdainean den cho-chomhairle.
Thuirt an t-Àrd-Ollamh Clive Mulholland, prionnsapal agus iar-sheansalair an oilthighe, “Tha Gàidhlig na pàirt riatanach de dhualchas na h-Alba, den dearbh-aithne nàiseanta agus den bheatha chultaraich. Mar an t-aon oilthigh stèidhichte anns a’ Ghàidhealtachd ’s na h-Eileanan, tha sinn gu làidir mothachail do ar dleastanasan gu inbhe na Gàidhlig a neartachadh agus a cleachdadh adhartachadh tro na cothroman ionnsachaidh a tha sinn a’ solarachadh.
“Tha mi moiteil às ar coileanaidhean gu ruige seo, le meudachadh air faicsinneachd agus osgarrachd na Gàidhlig nar seirbheisean do na h-oileanaich, don luchd-obrach agus don phoball, fhad ’s a tha sinn a’ cruthachadh chothroman airson foghlam tro mheadhan na Gàidhlig agus ionnsachadh cànain a bhith nas fhasa fhaotainn air bunait nas fharsainge.
“Tha sinn an dòchas gun tog am plana ùr againn air na h-euchdan sin, a’ taisbeanadh dealas leantainneach an oilthighe ann an leasachadh agus neartachadh na Gàidhlig.
“Tha co-chomhairleachadh na phàirt chudromach den phròiseas, agus mar sin mholainn do neach sam bith le ùidh sa phlana am beachdan a roinn.”
Bidh a’ cho-chomhairle air treasaibh Plana Gàidhlig Oilthigh na Gàidhealtachd agus nan Eilean 2018 gu 2022 a’ ruith bho 25 Ògmhios gu 20 Lùnastal. Faodaidh sibh dreach den phlana a leughadh agus ais-fhiosrachadh air a thoirt seachad aig www.uhi.ac.uk/dreachdplanagaidhlig


text:
- TIOTAL
- Caiptean Fresson
- EXTERNAL ID
- CAITHHORZ_THUFM_PH130
- ÀITE
- Wick
- SIORRACHD/PARRAIST
- GALLAIBH: Inbhir Ùige
- DEIT
- 1933
- LINN
- 1930an
- NEACH-FIOSRACHAIDH
- Caithness Horizons
- AITHNEACHADH MAOINE
- 4315
- KEYWORDS
- plèanaichean
paidhleatan
Thathas den bheachd gun deach an dealbh camara seo a thogail aig Ceann a' Chnuic, Inbhir Ùige c1933. Sgeith Caiptean Ernest Edmund Freeson OBE, tùsaire itealaich ann an ceann a Tuath na h-Alba, a' chiad seirbheis post-adhair à Inbhir Nis gu Inbhir Ùige agus Baile na h-Eaglaise air 29 An Cèitean 1933. Nas tràithe air an aon mhìos sgeith e a' chiad seirbheis clàr-ama luchd-siubhail air an aon slighe agus anns an t-Samhain 1934 dh'obraich e a' chiad turas-adhair carbad-eiridinn san RA.
S dòcha gum bi an ìomhaigh seo ri faotainn airson a ceannach. Airson tuilleadh fiosrachaidh mu cheannach is mu phrìsean cuir post-d gu:
Caithness Horizons


text:
Chi Mi'n Geamhradh
1978
Play Gaelic
Faclan aig Calum Dòmhnallach
Chì mi 'n geamhradh anns a' ghaoith
Chaneil an sneachd' fada bhuainn
Sgòthan dorch' 's na craobhan rùisgte
Tha an oidhche nochd fuar
Shaoilinn fhèin gur ann an dè
Bha teas an t-samhraidh 'gar leaghadh
Fad an fheasgair air an dùn
'S tu laighe leisg ri mo thaobh
'S iomadh oidhch' a rinn sinn suiridhe
'S iomadh oidhch' a rinn sinn gàir
'S iomadh oidhch' a bhithinn a' smuaintinn
Gum bitheadh tu còmhla rium gu bràth
Chan fhan a' ghrian fad na bliadhna
Cha sheas an uair mar a tha i
Dh' fhalbh thusa dhan a' cheò
'S dh' fhàg thu mi le mo gheamhradh
'S iomadh oidhch' a rinn sinn suiridhe
'S iomadh oidhch' a rinn sinn gàir
'S iomadh oidhch' a bhithinn a' smuaintinn
Gum bitheadh tu còmhla rium gu bràth
An deasachadh mu dheireadh: 2a dhen Mhàrt 2014 12:55:06
© 1978 Isa Music. Gan cleachdadh le cead.


text:
Le Bob Mac a’ Mhaoilein
Leig e dheth a dhreuchd am Peairt ann an 1999 agus thàinig e dhan Eilean Sgitheanach. Tha ùidh air a bhith aige ann am fiadh-bheathaichean fad a bheatha, gu h-àraid ann an eòin agus tha e air sgrùdadh a dhèanamh air grunn sheòrsachan eòin-creiche, an-dràsta a’ sgrùdadh Clamhan nan Cearc.
Stèidhich e www.skye-birds.com bho chionn 10 bliadhna. Dh’fhoillsich e Skye Birds ann an 2005 agus tha e a’ cuideachadh le Aithisg Bhliadhnail Eunlaith na Gàidhealtachd a dheasachadh.
Eunlaith – Cuidich
Ged tha ùidh tric aig daoine a bhios a’ coiseachd ann an eunlaith, chan eil e a’ ruighinn na h-ìre dha mòran far a bheil iad a’ clàradh na h-eòin a chunnaic iad. Tha seo gu math nas fhasa a dhèanamh a-nise le bileagan clàraidh air-loidhne agus appan air fònaichean.
Chan eil Rubh’ an Dùnain idir eadar-dhealaichte bhon chòrr den Eilean Sgitheanach far nach deach ach glè bheag de chlàradh a dhèanamh air eòin. Fiùs nuair a bha sgrùdadh ann airson Atlas nan Eun bho 2007-11 cha deach ach sgrùdadh a-rèir sampaill tetrad a dhèanamh ach anns gach 10cm ceàrnagach is cha deach Rubh’ an Dùnain a chòmhdach.
Ma tha thu a’ coiseachd bho Gleann Breadail gu Rubh’ an Dùnain glè thric chì thu Iolair-bhuidhe no Iolair-mhara. Tha sgrùdadh gu leòr air an dhèanamh air na h-eòin seo is tha fios càite am bi iad a’ briodachadh air an eilean. Ma thèid thu a dh’ionnsaigh nan lochan mòintich ’s dòcha gu faic thu èoin mar an Deoch-bhuigh is an Learg Ruadh. Gu mì-fhortanach chan eil mòran fios againn càite am bi iad a’ briodachadh no dè cho soirbheachail ’s a tha iad agus tha cothroman an seo cuideachadh fhaotainn bho saidheans saoranachail.
As t-samhradh am measg nan eun den ghnè Passeriformes a tha rim faicinn tha an Uiseag, an Gocan, am Brù Geal agus an Clacharan. Tha Feadagan (san dealbh) agus corra Ghille-feadaig air a’ mhòintich. Mu na cladaichean chithear Sgarbh an Sgumain agus Gearra-breac air cuid de na creagan.
Chan eil fada bho thàinig am Fasgadair Mòr agus ma thòisicheas iad a’ toirt ionnsaighean ort tuigidh tu gu bheil eòin a’ briodachadh faisg air làimh. Tha Loch na h-Àirde ann an deagh àite airson eòin a tha a’ dèanamh imrich as t-earrach agus as t-fhoghar.
’S e àite math a th’ann an Rubh’ an Dùnain airson sùil a chumail gu muir as t-earrach agus as t-fhoghar, le Sùlairean, Falcagan agus Fachaich a’ tighinn a-null an tòir air biadh. Tha e coltach gur ann à Hiort a tha na Sùlairean a chithear an seo. ’S ann à Canaigh a tha na Buthaidean, Eòin Dubh a’ Sgadain agus na Coltraichean. Tha na Fachaich Bhàna, tric nan ràthan mòra aig muir, a’ tighinn à Eilean Rhum far a bheil na colonaidhean aca cudromach gu h-eadar-nàiseanta.
Anmoch as t-earrach bidh Fasgadairean Stiùireach agus Fasgadairean Donna rim faicinn is iad a’ siubhal suas an costa an iar. Tric, ’s ann ri linn droch shìde a nochdas annasan.
A dh’aindeoin seallaidhean de Mhucan-mara Mionc, Cearbain, agus grunn shèorsachan Leumadairean chan eil daoine fhathast air tuigsinn cho math ’s a tha Rubh’ an Dùnain airson sùil a chumail taobh na mara.
Tha làithean geamhraidh goirid agus ’s ann air oir a’ fhearainn as trice a chìthear eunlaith. Bidh an Trìlleachan Beag agus corra Luatharan Rìoghail a’ tadhal bho tuath. Nochdaidh am Muir-bhuachaille le chaoineadh tiamhaidh à Inis Tìle, às a’ Ghraonlann agus fiùs Arctaig Chanada, an tòir air deagh iasgach, a’ dol am measg nan Sìoltan-dhearg agus na Colcain a tha fuireach an seo.
Ann a bhith coiseachd tarsainn a’ mhonaidh dh’fhaodadh tu eagal a chur air corra Naosg no Coileach-coille, cèilichean eile à Nirribhidh agus Inis Tìle, a’ gabhail brath air geamhraidhean beagan nas blàithe. Abair bith dè an ràith, tha mòran ri fhaicinn an seo agus tha mòran fhathast ri fhaighinn a-mach mun eunlaith. Le sin cuidich le clàradh na chì thu.